text:
Jekaria 5
Buk adola ma otwarre malo
1Ka atiŋo waŋa malo, ci aneno buk adola ma twarre! 2Lamalaika openya ni, “Ineno gin aŋo?” An adokke iye ni, “Aneno buk adola ma twarre; borre romo futi pyeradek, ki lacce romo futi apar wiye abic.” 3Ka lamalaika dok owacca ni, “Man en lok me ceno dano, ma woto i lobo ducu, pien gicoyo tuŋ cel ni jo ducu ma kwalo kwo gibiryemogi woko cakke tin, dok gicoyo i tuŋ mukene ni, jo ducu ma kwoŋo kwoŋ me go ba gibiryemogi woko bene cakke tin. 4Doŋ abicwalo buk man me ceno dano me wot woko, wek ocidony i ot pa lakwo ki i ot pa ŋat ma kwoŋo kwoŋ i nyiŋa go ba goba; bibedo i ode kun tyeko woko, kadi wa bao ki godi ducu ma gigero kwede.” Man lok pa Rwot me mony kikome.
Dako ma obedo i aduku
5Lacen lamalaika ma obedo ka lok kweda obino owacca-ni, “Tiŋ waŋi malo koŋ inen gin ma tye ka kato woko-ni.” 6Ka apenye ni, “Man kono gin aŋo?” En odokka iye ni, “Man aduku ma kato woko.” Ka dok owacci, “Man bal ma tye i lobo-ni ducu.” 7Nen, gitiŋo nyonyo racac mapek ma onoŋo giumo ki doge, ci aneno dako mo onoŋo tye obedo i aduku! 8Lamalaika owaco ni, “Man aye tim marac.” Odiyo wi dako odwoko i aduku, dok odiro nyonyo mapek ca ocego ki doge woko. 9Atiŋo waŋa dok malo, ci aneno mon aryo ma gitye ka twarre ma gibino kun yamo tye i bwomgi; onoŋo gitye ki bwomgi macalo bwom acebe. Gucako tiŋo aduku gitero i kin lobo ki polo. 10Ka dok apenyo lamalaika ma tye ka lok kweda ni, “Gitero aduku-ni kono kwene?” 11Lamalaika odokka iye ni, “I lobo me Cinar, wek giger ot pire; ka man doŋ gigero otum, gibicibo aduku i kabedo ma giyubo pire kunnu.”


c: text/html

text:
Ejira 6
1Kabaka Dario omiyo twero, ci giyenyo lokke i Babilon ki i ot me kano lok ka ma gigwoko iye buk me lok ma yam gicoyo. 2Ginoŋo buk ma yam gicoyo iye lok i Ekbatana gaŋ kai me loko Media, ma gicoyo iye ni, “Lok mutimme: 3I mwaka mukwoŋo me loc pa kabaka Ciro, kabaka Ciro omiyo twero ni, lok ma mako gedo ot pa Lubaŋa ma i Jerucalem, wuwek ot meno giger odoco, en aye kabedo ka ma gityero iye gitum ki ka ma gityero iye gitum awaŋa-ni, borre obed futi pyeraboŋwen 4ki lacce futi pyeraboŋwen bene, ki godi apaya madoŋo, latyeŋ adek ma gurumo ot woko ducu ki bao tyen acel. Lim ma gibiculo pi tic bia ki i kom lim pa kabaka. 5Dok bene wuwek jami me jabu ki me ryal me ot pa Lubaŋa, ma yam Nebukadnejar oyakogi ki i ot pa Lubaŋa ma tye i Jerucalem ci okelogi i Babiloni-ni, gidwokgi cen wek giketgi i ot pa Lubaŋa ma tye i Jerucalem, kun jami acel acel giketo i kabedone kikome; ibiketogi i ot pa Lubaŋa.”
6“Pi meno in Tatenai, laloc me lobo me Loka Kulu, ki Cetar-bojenai, ki ludito wadwu luloc mukene ma gitye i lobo me Loka Kulu, wunyik woko cen ki i ot pa Lubaŋa: 7wuwek tic me ot pa Lubaŋa owot anyim kit ma mitte. Wuwek laloc pa Lujudaya ki ludoŋo pa Lujudaya guger ot pa Lubaŋa odoco i kom kabedone macon kikome. 8Dok acikowu me konyo ludoŋo magi pa Lujudaya pi gero ot pa Lubaŋa odoco; myero gicul lim ma mitte bot jo magi laboŋo galle, kun gikwanyo limme ki i kom lim me ker ma gijogo, mua ki i lobo me Loka Kulu. 9Ka ce gimito litino twoni, ki nyogi romi, nyo romi me gitum awaŋa me atyera bot Lubaŋa me polo, nyo ŋano, kado, ki koŋo vino, nyo moo, macalo ajwagi pa Lubaŋa ma gitye i Jerucalem gimito, myero wumi gin meno botgi nino ducu ma pe wuken. 10Wubitimo kir man wek gutyer gityer ma Lubaŋa me polo bipwoyo, ki lego pi kwo pa kabaka ki litinone. 11Dok amiyo twero ni ka ce dano mo oturo cik man, ci rii wi ot mere gibiwoto woko, gipayo girobe kwede, ode bi doko odur yugi. 12Ka kabaka mo nyo rok mo oette otemo loko cik man, nyo obalo ot pa Lubaŋa man ma tye i Jerucalem, Lubaŋa ma yam oyero kabedo meno wek eket iye nyiŋe myero otur twerogi woko. An Dario amiyo twero; giwek tic otine kakare ki mitkom kun gilubo cik man maber.”
Gikwero ot pa Lubaŋa pi ticce
13Ka kabaka Dario ocwalo kop, ci Tatenai, ma laloc me dul lobo me Loka Kulu, ki Cetar-bojenai, ki ludito wadgi, gutiyo tic ki mitkom kit ma kabaka Dario ociko. 14-Ludoŋo pa Lujudaya gugedo gedo ma tic bene omedde owoto anyim maber, pi lok me cuko cwiny ma lanebi Aggai ki Jekaria wod pa Iddo gutito. Gutyeko tic me gedo kit macalo ceŋ Lubaŋa pa Icrael ocikogi kwede ki pi cik pa Ciro, Dario ki pa Aritakcec kabaka me Percia. 15Gutyeko tic me gedo me ot pa Lubaŋa man i nino dwe adek me dwe me Adar, i mwaka me abicel me loc pa kabaka Dario.
16Lacen jo Icrael, ajwagi ki Lulevi, kacel ki jo mu kene ma yam gudwogo cen ki i opii i rok, gukwero ot pa Lubaŋa ki yomcwiny. 17I nino me kwero ot pa Lubaŋa kikome gutyero twoni miya acel, ki nyogi romi miya aryo, litino romi miya aŋwen, ki nyogi dyegi apar wiye aryo, ma oporo wel kaka pa jo Icrael pi gitum me bal pi jo Icrael ducu. 18Gipoko ajwagi ki Lulevi i dul, pi tic pa Lubaŋa i Jerucalem, kun gilubo gin ma gicoyo i buk pa Moses.
Nino me Kato (Paska)
19-Jo ma gudwogo cen ki i opii gukwero nino madit me Kato (Paska) i nino dwe apar wiye aŋwen me dwe mukwoŋo. 20Onoŋo ajwagi ducu kacel ki Lulevi doŋ gutyeko lonnye kekengi; gin ducu gudoko leŋ. Omiyo guneko litino romi me gitum pi jo ducu ma yam gudwogo gua ki i opii, ki pi ajwagi luwotgi, ki pigi kengi. 21Jo Icrael ma gudwogo ma gua ki i opii i rok aye gubedo ka camone, kacel ki jo ducu ma doŋ guweko kwo me kafiri ma gupokke woko ki i kin lwak ma gin wegi lobo, gubino ka woro Rwot, Lubaŋa pa Icrael. 22Ka dok gukwero nino madito me Mugati ma Tobi Pe Iye ki yomcwiny pi nino abiro; pien Rwot omiyogi yomcwiny, dok oloko cwiny kabaka me Aciria i komgi, wek okonygi ki tic me gero ot pa Lubaŋa, Lubaŋa pa Icrael.

robotstxt: allowed

filter: keep


text:
Jon 17
Yecu olego pi lupwonnyene
1Yecu ka oloko man, otiŋo waŋe malo i polo, owaco ni, “Abana, kare doŋ oromo; ket deyo i kom Wodi, wek Wodi bene oket deyo i komi, 2macalo yam imiye twero i kom gin ducu ma tye ki kom, wek omi kwo ma pe tum bot jo ducu ma ceŋ imiyo bote. 3Man en kwo ma pe tum, ni giŋe in Lubaŋa acel me ada, ki Yecu Kricito ma yam ioro. 4Doŋ aketo deyo i komi i lobo, kun acobo tic ma ceŋ imiya me atiya. 5Doŋ koni, Abana, ket deyo i koma i nyimi, ki deyo ma yam abedo kwede i nyimi ma peya iketo lobo.
6“Atyeko nyuto nyiŋi bot jo ma ceŋ imiya ki i lobo. Gin ceŋ meri, in imiyogi bota, gin gugwoko lokki. 7Koni giŋeyo ni jami ducu ma imiya oa ki boti; 8pien doŋ amiyogi lok ma ceŋ imiya, gin doŋ gujolo, giŋeyo atikatika ni an aa ki boti; dok giye ni in iora. 9Alego pi gin; pe alego pi lobo, ento pi jo ma ceŋ imiya, pien gin meri. 10Jamina ducu meri, ki meri ducu mera, alimo deyo pigi. 11An pe dok abedo i lobo, ento gin gitye i lobo, an abino boti. Won Maleŋ, gwokgi i nyiŋi ma con imiya, wek gibed acel macalo wan acel. 12-Ka ceŋ atye kwedgi kacel, agwokogi i nyiŋi ma imiya; akurogi, pe tye mo ma orwenyo ki i kingi, kono dano ma myero orweny, wek ginacoya ocobbe kakare. 13Ento koni abino boti; lok man aloko i lobo, wek gubed ki yomcwiny mera, gupoŋ kwede. 14Atyeko miyogi lok meri; ci lobo okwerogi, pien gin pe jo me lobo, macalo an pe a dano me lobo. 15Pe alego ni myero ikwanygi woko ki i lobo, ento ni igwokgi ki i kom gin marac. 16Gin pe jo me lobo, macalo ceŋ an pe a dano me lobo. 17Lonygi i ada gibed maleŋ: lokki en ada. 18Macalo iora i lobo, an bene aorogi i lobo. 19An alonnye kena pigi, wek gin bene gilonygi i ada.
20“Pe alego pi jo man keken, ento pi jo ma biye an pi lokgi, 21ni gin ducu gubed acel macalo in, Abana, ibedo i an, an bene i in, gin ducu gubed i wan, wek lobo oye ni in iora. 22Deyo ma ceŋ imiya, an amiyo botgi, wek gubed acel macalo wan acel, 23an i gin ki in i an, gubed acel atika, wek lobo oŋe ni in iora, dok imarogi macalo imara. 24Abana, amito jo-ni, ma gin mot ma imiya, gibed bota ka ma an atye iye, wek ginen deyo mera ma imiya pi mar meri ma imara kwede ma ocakke ma peya icibo guti me lobo. 25Ai Won muporre, lobo con pe oŋeyi, ento an aŋeyi; jo man ŋeyo ni in iora. 26Amiyo nyiŋi oŋene botgi, dok abimiyo ŋene, wek mar ma imara kwede obed i gin, ki an i igi.”


text:
Jo Roma 16
Mot bot jo mapatpat
1Anyuto botwu laminwa Foibe, ma en latic pa lwak jo ma guye Kricito ma tye i Kenkeria. 2Wujole i Rwot kit macalo jo pa Lubaŋa myero gujol kwede dano, dok bene myero wukonye i gin ducu ma en bimito ki botwu; pien yam okonyo jo mapol, okonya bene.
3-Wumot Pricika ki Akwila, ma gitiyo kacel kweda i Kricito Yecu. 4Gin yam gudyero kwogi pi laro kwona; pe an kena aye ma apwoyogi, ento kadi wa Lurok ducu ma guye Kricito bene gipwoyogi. 5Wumot bene jo muye Kricito ma gicokke i otgi. Wumot larema Epaenato; en aye obedo ŋat mukwoŋo ye Kricito i Acia. 6Wumot Maliam ma yam otiyo tic matek i kinwu-ni. 7Wumot Anduroniko ki Yunia, ma gin wadina ma yam gitweyogi kacel kweda i mabuc. Gin jo ma giŋene mada i kin lukwena, gin bene aye ma gukwoŋo bedo i Kricito kweda. 8Wumot Ampuliato, ma en larema ma amaro i Rwot. 9Wumot Urbano latic wadwa i Rwot, ki Citakic larema ma amaro. 10Wumot Apelle, ma en dano ma genne i Kricito. Wumot jo me ot pa Aricitobulo. 11Wumot Kerodion ma en watta, ki jo me ot pa Narocico ma gitye i Rwot, 12ma gin aye Terapaina ki Terpoca, ki larema Perici bene ma otiyo tic matek i Rwot. 13-Wumot Rupo, dano ma ŋene i Rwot, gin ki minne ma alwoŋo ni maa bene. 14Wumot bene Acinkerito, Pelegon, Keremec, Patroba, Keremac ki utmego ma gitye kacel kwedgi. 15Wumot bene Pilologo ki Julia, Nerea gin ki laminne, ki Olimpa, ki jo pa Lubaŋa ducu ma gitye kacel kwedgi. 16Wumotte kekenwu ki mot maleŋ me mar. Lwak jo ma guye Kricito i kabedo mapatpat ducu gumotowu.
17Abako doga botwu, utmegina, wunen jo ma gikelo apokapoka i lok ma miyo dano poto i bal, ma pe rwatte ki pwony ma yam gipwonyowu kwede. Pe wuribbe ki jo macalo meno. 18Jo macalo meno pe gin lutic pa Rwotwa Kricito; rwotgi ma gimaro aye igi. Gibwolo tam pa dano ma gipe ki tam marac, ma kun noŋo giloko lok maber ma winyone mit adada. 19Kit winy ma wubedo kwede bot Lubaŋa doŋ owinnye bot jo ducu, meno aye gin mumiyo wuyomo cwinya. Doŋ amito wubed luryeko i gin maber, ento myero wubed maleŋ laboŋo bal; 20ci Lubaŋa won kuc binyoto Catan woko oyotoyot piny i te tyenwu. Kica pa Rwotwa Yecu Kricito obed kwedwu.
21-Temceo ma tiyo kacel kweda i Rwot omotowu; ki Lukio, ki Jacon, ki Cocipater, ma gin giwadina.
22An Tertio aye ma acoyo waraga man amotowu i Rwot.
23-Gayo ma en ŋat ma abuto i ode bene omotowu, en aye ma gwoko lwak ducu muye Kricito. Eracto ma en lakan-lim me gaŋ man, ki ominwa Kwarto bene gumotowu.
[24Kica pa Rwotwa Yecu Kricito obed kwedwu wun ducu. Amen.]
Lega me pak
25Myero wami deyo bot Lubaŋa ma twero miyo wucuŋ matek, macalo apwonyo kwede i lok me kwena maber ma abedo ka titone-ni, ki lok ma gitito i kom Yecu Kricito. Muŋ man yam Lubaŋa okano oliŋ woko litik pi lwak mwaka mapol, ka lacen doŋ oyabo ka maleŋ. 26Kombeddi doŋ ginyuto woko ka maleŋ i lok ma lunebi yam gucoyo ma omiyo lurok ducu guŋeyo kit macalo Lubaŋa ma pe to yam ociko, wek omi gulub niye. 27Deyo obed bot Lubaŋa nakanaka, ma en keken aye won ryeko, pi Yecu Kricito. Amen.


text:
Ageini 37
Yosepu kede Imiegu mege
1Yakobo bin oko donyo bedo i lobo me Kanan, kakame bin papa mere obedo iye bala ngakumbor. 2Man en itatam amako jo me ot ka Yakobo.
Yosepu di bin oromo mwakini tomon kiwie kanyaare, eko donyo kwano romini kede diegi, en karacel kede imiegu mege awobe ka Bilka kede Silipa, mon ka papa mere. Yosepu bin kelo ne papa gi kope areco kame bin imiegu mege timo.
3Yakobo bin maro Yosepu kalamo awobe mege apat dedede, piento en bin enywale i wi tio. En bin eko kuno ne ekanso abor kame bade boco. 4Do kakame bin imiegu mege oneno kede be papa gi oudo maro Yosepu kalamo gin dedede, gin kiko dage, doko oudo likame kiyamo kede kiber.
5Ceng moro acel Yosepu oko lek. Kakame en bin eko tatamo ne kede imiegu mege lek mere nono, gin kiko medo dage kitek. 6En oudo ewaco negi be, “Winyunu lek kame ango aleko. 7Oudo wanunu dedede otienu i poto twetweo engano i arita. Oyotoyot di arita nango oko yai eko cungo. Di do aritan wun oko cokere luke diere, di kiko gungo piny mino arita nango wor.”
8Imiegu mege oko waco ne be, “Iparo be in iyaro bedo abaka di iko bino pugo wan? Mam in imito pugo wan?” Di do gin kiko medo dage kitek pi lek mere kede pi kope kame en ewaco negi.
9Yosepu bin bobo oko leko lek ace di eko waco ne imiegu mege be, “Nenunu, ango bobo aleko lek ace. Aleko be oudo aneno ceng, duwe, kede acerin tomon kiwie acel di kitie luro piny buta.”
10Do kakame en etatamo ne kede papa mere kede imiegu mege lek nono, papa mere oko coke di waco ne be, “Epone me lek nyo ino kame in ileko no? Ateteni in iparo be ango kede toto ni, kede imiegu ni oyaro bino di oko luro piny i nyimi?” 11- Di do nyeko bin oko mako imiegu mege i kome, do papa mere bin oko kano kop noni i cunye.
Kocato Yosepu di oko Tere Misiri
12Ceng moro acel imiegu ka Yosepu bin oko ot Sekem kwano leini ka papa gi kuno. 13Yakobo bin oko waco ne Yosepu be, “Mam imiegu ni tie kwano leini Sekem? Bia acwai but gi.”
Yosepu oko gamo be, “Ango ine.”
14Papa mere oko waco ne be, “Oti inen ka imiegu ni tie kiber kede leini; di iko dwoko na kop.” Aso, en bin eko cwane eyai ot ki aditot me Keburon.
Kakame bin en eko tuno kede Sekem, 15icuo moro bin oko ude di etie awiratoi i obar; icuo nono oko penye be, “Nyo kame in itie mono?”
16En di eko gamo be, “Ango atie mono imiegu na. Okwe, waca kakame gin kitie kwano iye leini.”
17Icuo nono oko waco ne be, “Gin kitieko yai ki kan, pien ango awinyo di gin kiyamo be, ‘Ootunu Dotan.’ ” Di do Yosepu oko wapo imiegu mege di eko udo gi Dotan.
18Gin bin kiko nene di pwodi etie kakabor, di gin kiko cako poro kop me neke di en pwodi likame etuno but gi. 19Gin kiko donyo yamo ken gi ken gi be, “Ngailek ca ine tie bino. 20Bianu onekenu di okounu uce i bur moro; di okounu ot waco be le moro me obar ocame, di okounu neno gikame bino timere ne lek mere.”
21Do kakame Ruben owinyo kede kamano, en bin eko tamo lake ki cing gi. En ewaco negi be, “Kur onekenu.” 22Ruben bin owaco negi be, “Kur ionyunu remo mere; ucenu i bur ni i wi tim kan, do kur imienu awanon moro.” En ewaco kamano piento en oudo etie mono epone me lake ki cing gi di eko dwoke but papa mere. 23Kikano, kakame Yosepu bin oko tuno kede but imiegu mege, gin kiko gonyo ekanso mere, ekanso abade boco kame bin en engapo. 24Di do gin kiko tere kiko uce i bur. Bur nono oudo gimoro li kiye; pii oudo li kiye.
25Gin bin kiko bedo piny cam; kakame kitingo kede wang gi malo, kiko neno ekodet me jocat me jo Isimael di bino kiwok ki Gilead kede aguraguran kame yeo odok, kede mo angwe kur me yen; oudo kitie tero gi Misiri. 26Yuda bin oko penyo imiegu mege be, “Nyo kame wan obinunu udo ka onekunu omin wa di okounu mungo? 27Bianu ocatenu but jo Isimael, do weko wan keto can moro i kome, piento en ebedo omin wa, merwa me remo.” Imiegu mege oko yei kede kop mere. 28- Kakame jocat me Midian mogo oko beo kede kuno, imiegu ka Yosepu oko wote ki bur di kiko cate but jo Isimael pi siliba ot are. Jo nogo oko tero Yosepu Misiri.
29Kakame bin Ruben oko dwogo kede i bur di eko udo Yosepu li kiye, en eko nyinyilo igoen mege pi cwercuny. 30Eko dok but imiegu mege di eko waco negi be, “Awobi ca li ki bur; ango abino timo nadi?” 31Di do gin kiko kwanyo ekanso ka Yosepu, kiko ngolo ekoroi di kiko luto ekanso mere i remo. 32Gin kiko tero ekanso nono but papa gi di kiko waco ne be, “Wan oudo ekanso noni; kong nene ka en me ka wodi arabo li.”
33En eko ngeno ekanso nono di eko waco be, “Kom en ekanso ka woda! Le me obar otieko came; ateteni le otieko nyinyilo Yosepu.” 34Di do Yakobo oko nyinyilo igoen mege pi cwercuny di eko rwano igoen me iturur i piere, eko koko wode pi ceng atot. 35Awobe mege kede anyira mege dedede bin oko bino pi tamo kweno cunye, do en eko dagi winyo kop gi, di eko waco negi be, “Li ba, ango abino ot kabedo me jo oto but woda di pwodi atie koke kamanono.” Di do papa mere oko meede koke kamanono.
36Di mano bin tie timere, jo me Midian bin oko cato Yosepu i Misiri but Potipa, ngadwong me tic ka Parao, ngat kame bin obedo ngatel isirikalen kame gwoko paco ka Parao.


text:
Tic Pa Lukwena 27
Paulo ocako wot i Roma kun kwaŋo nam
1Ka doŋ gimoko ni doŋ wakwaŋ wacit i Itali, gimiyo Paulo ki lumabuc mukene i ciŋ ladit mo ma nyiŋe Julio ma lalo dano miya i kin dul mony ma gilwoŋo ni pa Augucito. 2Wadonyo i mel mo ma oa ki i Adramitio ma doŋ cok kwaŋ dok tuŋ waŋwat mogo ma i dog nam me lobo Acia. Wanywako yo ki Aristako, Lamakedonia ma gaŋgi Tecalonika. 3Orwone wao i Cidon, ci Julio otimo Paulo maber mada, oyene me wot ka limo lureme wek gugwoke. 4Waa ki kunnu, wakwaŋ warabo ŋet Caiprac, pien yamo okemowa, 5ka doŋ waŋolo nam atir i ŋet lobo Cilicia ki Pampulia, wao i Mira ma i lobo Licia. 6Ki kunnu ladit mony onoŋo mel mua ki i Alegijanderia ma cito Itali, ci omiyo wadonyo iye. 7Wakwaŋ pi nino mapol, ci wao i Kunida ki tek. Yamo ogeŋowa wot anyim atir, mumiyo warabo ŋet Kurete cok ki Calamone. 8Warabo ŋet Kurete ki tek ka wao i kabedo ma gilwoŋo ni Waŋ Wat Mabeco, ma cok ki gaŋ ma nyiŋe Lacea.
9Kare malac onoŋo doŋ oballe, omiyo wot i nam doŋ odoko rac pien nino madit me ri kec bene doŋ okato woko, ci Paulo omiyo botgi ryeko, 10owacci, “Ludito, aneno ni wotwa-ni bibedo rac ci kelo lannye me jami mapol, pe me yec ma gitiŋo i mel keken, ento wa mel kikome kadi wa kwowa bene.” 11Ento ladit mony oketo cwinye i lok pa ladit ma loyo mel ki lok pa won mel, makato lok ma Paulo owaco. 12Waŋwat meno pe romo maber me tiro iye i kare me koyo, pi meno pol pa dano gutamo ni ber gua ki kunnu wek ka twerre guo Poinike, ma en aye waŋwat me Kurete ma neno tuŋ wokceŋ tuŋ acam ki tuŋ wokceŋ tuŋ acuc, wek guri kunnu pi kare me koyo.
Yamo otago nam marac twatwal
13Ka yamo ma a tuŋ acuc ocako kodo mot mupye, gutamo ni doŋ orwatte ki tamgi. Guywayo lajuk mel woko ki i pii, gucako kwaŋ gurabo Kurete ma cok ki tura. 14Ento ka kare okato manok keken, yamo lapiru mager twatwal ocoro, ma gilwoŋo ni Yurakwilo, okodo nia ki i wi tura. 15Omako mel, opaŋo wiye ma pe doŋ twero kemo yamo, ci waweko mel doŋ woto ka ma yamo oterowa. 16Ka warabo ŋet latin cula mo ma nyiŋe Kauda watemo ki tek me laro yeya. 17Ka lukwaŋ doŋ guywayo yeya gutiŋo ki i pii, gukelo i mel, ci guywayo tol mogo gutweyo te mel piny ki i te pii. Lacen guywayo boŋo ma malo piny, wek yamo pe omi mel owot oyot twatwal, pien gilworo ni gwok nyo gibidonyo i kweyo me Cirtic i dog nam me Libya, ci guweko yamo otero mel kumeno. 18Ka doŋ biamwonyi twago pii matek, ci orwone lutic mel gucako kwanyo jami ma i mel gubolo woko i pii. 19I nino me adekke gucako bolo jami tic me mel woko i pii ki ciŋgi. 20Wari pi nino mapol ma pe waneno ceŋ nyo lakalatwe, yamo bene obedo ka kodo mager twatwal, ci lacen pe doŋ wabedo ki gen mo ni wabilarre.
21Ka doŋ guri pi kare malac ma pe gicamo cam mo, Paulo obino ocuŋ i dyegi ci owacci, “Luditona, kono yam wuwinyo doga ma pe wua ki I Kurete, kono pe wapoto i can man ki lannye pa jami. 22Ento koni acikowu ni wudi cwinywu pien kwo pa ŋat mo i kinwu pe birwenyo, ento mel aye. 23Pien tin i dyewor man lamalaika pa Lubaŋa ma an a danone, ma an aworo-ni, obino ocuŋ ka ŋeta, 24ci owacca ni, ‘Paulo, pe ibed ki lworo. In myero icuŋ i nyim Cecar; nen Lubaŋa doŋ omiyo boti dano ma iwoto kwedgi ducu.’ 25Pi meno wudi cwinywu, pien an ageno Lubaŋa, aŋeyo ni bitimme kit ma giwaco bota-ni. 26Ento myero mel oyokke i cula mo aye.”
27Ka nino oromo apar wiye aŋwen, ma yamo terowa i dye nam me Adria, i cwiny dyewor, lukwaŋ gutamo ni tye lobo mo ma cok kwedwa. 28Ka giporo oromo futi miya acel ki pyeraryo. Ka doŋ gidirre manok, dok giporo oromo futi pyeraboŋwen. 29Gulworo ni gwok nyo mel bicorre i kom got, ci gubolo lajuk mel aŋwen i pii ki tuŋ tere, ci gulego ni piny myero koŋ oru. 30Lukwaŋ guyenyo yo me lwi woko ki i mel, ento ka doŋ gucwalo yeya i nam kun gitimo macalo gimito bolo lajuk yo tuŋ nyime, 31Paulo owaco bot ladit mony ki bot lumony ni, “Ka pe jo man gubedo i mel; pe wubilarre.” 32Ka lumony guŋolo tol yeya, guweko yeya okwaŋ ocito.
33Ka piny doŋ mito ru, Paulo odiyogi wek gin ducu gucam cam mo, ci owaco ni, “Tin doŋ nino me apar wiye aŋwenne ma wubedo ka ri kec ma cwinywu oŋabbe aŋaba, pe wucamo gin mo. 34Pi meno abako doga botwu ni wucam cam mo wek wunoŋ tek; pien kadi wa yer i kinwu.” 35Ka doŋ owaco lok man, okwanyo mugati, omiyo pwoc bot Lubaŋa i nyimgi ducu ci ocako camone. 36Ka gin ducu cwinygi odoko tek ci gucamo cam pigi kengi. 37Onoŋo wan ducu ma wabedo i mel waromo dano miya aryo ki pyerabiro wiye abicel. 38Ka doŋ gucamo guyeŋ, ci doŋ guyako jami woko ki i mel kun gibolo ŋano woko i nam.
Mel otur woko
39Ka piny doŋ oru, lukwaŋ pe guŋeyo lobo ma guo iye, ento guneno gul nam ma kweyo tye iye ci gutamo ni ka twerre myero gikel mel i dog tura kunnu. 40Guŋolo tol ma mako lajuk ducu, guweko odoŋ i nam; i kare meno bene gugonyo tol ma onoŋo gutweyo ki pol ma giwiro ki mel, ka doŋ guŋabo boŋo matidi ki tuŋ nyime wek yamo omaki, ci guweko mel omol owoto kun kemo tura. 41Ento ka guo ka ma tol pii mager aryo oromo iye, ci nyim mel otomme ki lobo ma i te pii, ogeto woko likiŋ, te mel bene pii otugge oturo woko. 42Askari guyubo ni ginek lumabuc woko ducu, wek acel mo pe okwaŋ oriŋ woko matwal, 43ento ladit mony omito laro Paulo, ci ojukogi pe oye ni gulub tamgi-nu. Ociko ni jo ma giŋeyo kwaŋ gukworre i pii wi ati gucak kwaŋ wek gukat i wi tura, 44ka lacen jo ma gudoŋ gulub korgi i wi bao mogo nyo i wi dul mel. Kit meno gin ducu gukonnye kekengi gukato i wi tura.


text:
Nia 40
Guro kema ki kwerone
1Rwot owaco bot Moses ni, 2“I nino dwe acel i dwe mukwoŋo, cak guro iye kema, en kema me rwatte. 3Ket iye canduk lok me caden, ci iŋab boŋo kicika me laum kom canduk. 4Ka doŋ iter iye meja, ican iye jami ducu kikore, ka dok ikel okar-mac ci icib laput malo i wiye. 5Dok iket keno tyer me jabu me waŋo odok eceta i nyim canduk lok me caden, ci iŋab boŋo cuka laum doggola me kema. 6Ket keno tyer me gitum awaŋa i nyim doggola me kema, en kema me rwatte; 7iket otako lwok ocuŋ i kin kema me rwatte ki keno tyer, ci iony iye pii. 8Dok iŋab boŋo cuka me dyekal irum woko ducu, ci iŋab boŋo cuka me laum doggaŋ me dyekal. 9Kwany moo wir, iwir ki kema ki lwak jami ducu ma gitye iye, kun ikwero en ki jami ma giketo iye ducu gubed maleŋ. 10Dok bene wir keno tyer me gitum awaŋa ki moo, ki jami ticce ducu; kwer keno tyer, ci bidoko maleŋ makato. 11Wir moo bene i kom otako lwok ki tedi tere ikwergi. 12Ka doŋ ibikelo Aron ki awobene i doggola kema me rwatte, ci ilwok komgi ki pii. 13Ka doŋ iruk Aron ki boŋŋi aruka maleŋ, ci iwire ki moo, ikwere wek oti bo ta tic me ajwaka. 14Ka dok ikel awobene bene, irukgi ki kanyi, 15iwirgi ki moo macalo iwiro wongi-ni, wek guti bota tic me ajwagi: wirogi ki moo bimiyo gibedo ajwagi matwal wa i kare pa likwayogi ducu.”
16Moses otimo kit meno kit ma yam Rwot ocike kwede ducu; otimo ducu kit meno. 17I dwe mukwoŋo, i mwaka me aryone, i nino dwe mukwoŋo aye giguro iye kema. 18Moses oguro kema: oryeyo tedi tere; ocibo iye guti, ka orwako iye rii bao, oilo wir malo. 19Ka dok oyaro boŋo opeto i wi kema, oketo laum kema, opeto i wiye, macalo yam Rwot ociko ki Moses. 20Ka dok otero lok me caden oketo i canduk, ka orwako tal i kor canduk, oketo kom me kica i wi canduk; 21ka otero canduk i kema, oŋabo boŋo kicika malo me laumme, ci oumo kom canduk lok me caden woko, macalo Rwot ociko ki Moses. 22Ka dok oketo meja i kema me rwatte, i kema tuŋ acam, ki woko i ŋe boŋo kicika ma oumo canduk-ki 23ka dok ocano mugati i nyim Rwot macalo Rwot ociko ki Moses. 24Ka dok oketo okar-mac i kema me rwatte tuŋ acuc me kema kun okemme ki meja, 25ka ocibo laput malo i nyim Rwot; macalo Rwot ociko ki Moses. 26Ka dok oketo keno tyer me jabu i kema me rwatte i nyim boŋo kicika, 27ci owaŋo odok eceta ma ŋwece kur i wiye; macalo Rwot ociko ki Moses. 28Dok oŋabo boŋo cuka me laum doggola me kema. 29Ka dok oketo keno tyer me gitum awaŋa cok ki doggola kema me rwatte, ka ocako tyero iye gitum awaŋa, ki gityer me moko kwon; macalo Rwot ociko ki Moses. 30Ka dok oketo otako lwok i kin kema me rwatte ki keno tyer, oonyo iye pii me lwok; 31en aye ka ma Moses ki Aron ki awobene gilwoko iye tyengi. 32Ka gicito i kema me rwatte, dok ka ginyiko cok ki keno tyer, ci gilwokke, macalo Rwot ociko ki Moses. 33Oguro dyekal orumo kema ki keno tyer, ci oŋabo boŋo cuka laum doggaŋ me dyekal, Kit meno Moses otyeko tic kakare.
Pol ma oumo wi kema
(Wel 9.15-23)
34-Lacen pol obino, oumo wi kema me rwatte woko, ci deyo pa Rwot opoŋo i kema. 35Moses onoŋo pe twero donyo i kema me rwatte, pien pol oboyo kom kema me rwatte woko, dok deyo pa Rwot opoŋo i kema.
36I kare me wotgi ducu, ka pol owarre woko ki i wi kema, ci jo Icrael gicako wot anyim; 37ento ka pol pe owarre woko, ci pe gimedde ki wotgi anyim, gikuro nio i nino ma owarre woko. 38I kare me wotgi ducu pol pa Rwot umo wi kema dyeceŋ, ki mac bedo iye dyewor, ma kun jo ducu me ot pa Icrael gineno.


text:
Niyabo 14
Wer pa jo 144000
1-Lacen dok aneno Latin romo ma ocuŋ i wi got Cion; onoŋo jo alip miya acel ki pyeraŋwen wiye aŋwen tye kacel kwede, ma doŋ onoŋo gicoyo nyiŋe ki nyiŋ Wonne woko i tur nyimgi. 2Ci awinyo dwan mo oa ki i polo ma mor calo pii ma tye ka curre, ki dok calo kot ma tye ka mor matek. Dwan ma awinyo ca onoŋo obedo calo dwan lugo-naŋa ma tye ka goyo naŋagi. 3Onoŋo gitye ka wero wer manyen i nyim komker, ki i nyim lee makwo aŋwen-ni, ki i nyim ludoŋo-gu bene. Pe tye ŋat mo ma onoŋo twero pwonyo wer meno, kono jo alip miya acel ki pyeraŋwen wiye aŋwen ca keken ma doŋ gikokogi woko ki i lobo. 4Magi gin aye jo ma pe gubalo komgi ki timo tim tarwaŋ ki mon, pien gugwokke gubedo jo maleŋ; dok bene gin jo ma lubo Latin romo ka ma en woto iye ducu. Jo magi aye gin jo ma gikokogi ki i kin dano ducu, wek gubed calo cam mukwoŋo cek ma giyubo pi Lubaŋa ki Latin romo. 5-Pe giwinyo lok goba mo i doggi; gubedo laboŋo roc mo i komgi.
Lumalaika adek
6Dok aneno lamalaika mukene tye ka tuk wirre i dye polo; onoŋo tye ki lok me kwena maber me atita bot jo ma gibedo i wi lobo, bot rok ducu ki kaka ki leb-gu ki jo mapatpat ducu. 7Ci oloko ki dwan maloŋo ni, “Wulwor Lubaŋa, wumi deyo bote, pien karene me ŋolo kop doŋ oromo. Wuwor en ŋat ma oketo polo ki lobo ki nam ki waŋ it-gu.”
8-Lamalaika mukene me aryone dok olubo kor lawote, kun wacci, “Babilon madit doŋ opoto, opoto gire woko, en gaŋ ma yam omiyo rok ducu mato koŋo vino me timme me tarwaŋ-ŋi.”
9Lamalaika mukene me adekke dok olubo korgi, kun loko ki dwan maloŋo ni, “Ka ce ŋat mo oworo lee-nu ki calle, ma noŋo giketo poyo i tur nyime nyo i ciŋe, 10-ci en bimato koŋo vino me akemo pa Lubaŋa, ma oonyo i kikopo me kinigane ma pe girubo ki pii, gibibedo ka une ki mac ki gweŋ calfa ma mac oliyo woko, i nyim lumalaika maleŋ ki i nyim Latin romo bene. 11-Yito mac ma giunogi kwede bedo ka duny nakanaka cito malo, kun pe giywe i dyeceŋ wa i dyewor bene, gin jo ma giworo lee-nu ki calle, kadi wa ŋat ma doŋ giketo poyo me nyiŋ lee meno i kome.”
12Meno aye ka ma jo pa Lubaŋa myero gunyut iye kit ma giciro kwede can, gin jo ma gwoko cik pa Lubaŋa ki niyegi i kom Yecu Kricito.
13Dok awinyo dwan mo oa ki i polo ma wacci, “Co lok man ni, Cakke kombeddi jo ma to ma noŋo gitye i Rwot tye ki gum.” Cwiny Maleŋ bene omoko lok man kun wacci, “Adada kit meno, doŋ gibiywe ki i tic matek ma yam gubedo ka tiyone, pien ticgi ma yam gutiyo-ni lubo korgi.”
Kayo kac me lobo
14-Lacen doki aneno pol matar, ki ŋat mo obedo i wi pol ma cal ki wod pa dano. Lalukana jabu onoŋo tye i wiye, ki pala kac mabit bene onoŋo tye i ciŋe. 15-Ka dok lamalaika mukene okatti ki i ot pa Lubaŋa, kun daŋŋe matek bot ŋat ma onoŋo obedo i wi pol-li ni, “Cwal ciŋi ika kac ki pala kacci, pien kare me kac doŋ oromo, ki gin ma gikayo i lobo bene doŋ ocek woko.” 16Kit meno ŋat ma onoŋo obedo i wi pol-li oryeyo ciŋe i lobo ki pala kac, ci okayo gin mucek i lobo.
17Lamalaika mukene doki okatti ki i ot pa Lubaŋa ma tye i polo, en bene onoŋo omako pala kac mabit. 18Lamalaika mukene dok oa ki i ŋet keno tyer obino; lamalaika meno onoŋo tye ki twero i kom mac. Ci odaŋŋe matek bot ŋat ma onoŋo tye ki pala kac mabit ca ni, “Cwal ciŋi ki pala kacci ci icok nyig olok me lobo, pien nyige doŋ ocek woko.” 19Kit meno lamalaika oryeyo ciŋe i lobo ki pala kac, ci ocoko olok ducu me lobo, oonyo woko i bur madit me biyo pig olok me akemo pa Lubaŋa. 20-Ci ginyono bur me biyo olok meno woko i ŋe gaŋ, remo omol ki i bur me biyo olok, ma borre romo mairo miya aryo, ki tute piny onoŋo mito romo cokcok futi abic.


text:
Yai 18
Yesero Owelao Musa
1Yesero, ngasaseredoti me Midian, ngat koudo obedo papa me dako ka Musa, oko winyo gi dedede kame Rubanga otimo ne Musa kede jo me Isirael, epone kame ewoto kede jo me Isirael ki Misiri. 2- I kare kame Musa oudo odwoko kede Sipora dako mere turgi, Yesero oudo oko game paco, 3- en karacel kede awobe mege are. Nying awobi acel oudo Geresom (pien Musa oudo owaco be, “Ango abedo ngakumbor i lobo me obukui”), 4kede awobi me are oudo nyinge Elieser (piento en ewaco be, “Rubanga ka papa na en okonya di eko laka likame Parao oneka”). 5Yesero, papa me dako ka Musa oko ot i moru kacil i wi tim, kakame Musa oudo ogero iye kimere; en etero ne Musa awobe mege kede dako mere. 6En oudo ecwao ne Musa kop awaco be, “Ango Yesero papa me dako ni, atie bino buti kelo ni dako ni kede awobe ni are.” 7Musa oko yai ot siramo ore; eluro i nyime di eko mote kede amot me notere. Ngat acelacel kibut gi oko pepenyo ngawote yot kome, di do kiko donyo i eema ka Musa. 8Musa oko tatamo ne Yesero gi dedede kame Rwot otimo ne Parao kede jo me Misiri pi lako jo me Isirael. Etatamo ne da peko dedede kame jo me Isirael oriamo kede i yongayo kede epone kame Rubanga oko lako gi kede. 9Yesero oko lelo pi bero dedede kame Rwot otimo ne jo me Isirael, iepone me lako gi ki Misiri. 10En ewaco be, “Pak bed but Rwot ngat kolako wu ki cing jo me Misiri kede ki cing Parao. 11Nan ango angeo be Rwot tek kalamo rubangan dedede, piento en elako jo ki cing jo me Misiri kakame gin oudo kitie kede tim me acae i kom jo me Isirael.” 12Yesero oko kelo giayala awanga kede mic mogo ace pi mino Rubanga; Aaron kede joadongo me Isirael oko ot camo giayala karacel kede papa me dako ka Musa i nyim Rubanga.
Koyero Jongolkop
(Iswilia 1.9-18)
13Ceng alubo mere, Musa oko bedo winyo pido kede ngolo kop, di jo oko luke cako odiko tuno otieno. 14Kakame Yesero or Musa oneno kede gikame Musa tie timo ne jo, en eko penye be, “Nyo ino kame in itie timo ne jo? Pinyo komio in itimo tic no keni di jo apat tie cungo luki cako odiko tuno otieno?”
15Musa oko dwoko ne papa me dako mere be, “Pien jo bino buta pi udo niang kibut Rubanga. 16Kame gin kitie kede lok moro, gin kibino buta di ango ako ngolo kop i diere gi, di ako mino gi kingeo iswilia kede pwony ka Rubanga.”
17Yesero oko waco ne be, “Gikame in itie timo likame ber. 18In karacel kede jogi dedede itienu udo olo adwong. Tic no tek twatwal, likame in itwero time keni. 19Nan winy gikame ayaro waco ni, abino mini tam, di Rubanga ko bedo tie kedi. In ipoore cungo kawang jo i nyim Rubanga, doko da di itero pido gi i nyim Rubanga. 20Poore imi gi iswilia kede pwony ka Rubanga, di iko mino gi kingei epone kame kipoore bedo kede, kede da gikame kipoore timo. 21Doko da poore iyer jo kame twero tic, jo kame lworo Rubanga kede kame genere, jo kame dagi ud me yore arac. Ket jo nogo bed jo kame telo jo tutumian, kede jo toli, kede jo ot kany, kede jo tomon. 22Poore gin kibed bala jo kame ngolo ne jo kop i kare dedede; gin kipoore kelo pido atek dedede butin, do pido atitino gin kikaruno ngolo kop iye. Manono bino mino tic ni doko yoyot, pien udo gin kitie konyo kori. 23Ka in itimo kamanoni, bala kame Rubanga ociko ni kede, ibino meede timo tic abongo olo, doko da jo dedede bino dok i kabedo gi di kotieko dweko cuny gi.” 24Aso, Musa oko yei winyo tam kame Yesero omie di eko timo gi dedede kame kowaco ne. 25Musa oko yero jo kame twero tic kikom jo dedede me Isirael, di eko cibo gi bedo jotel me jo tutumian, jo toli, jo ot kany, kede jo tomon. 26Di do gin kiko bedo winyo pido di kingolo kop pi kare dedede. Gin oudo kitero pido atek but Musa, do pido atitino gin oudo kingolo kop iye.
27Musa oko peruno ore Yesero, di Yesero oko dok ture.


text:
GIN MUTIMME I KWO
Kit ma Anongo Kwede Yomcwiny i Konyo Jo Mukene
I KARE ma atye ki mwaka 12, aniang ni atye ki mot mo me wel ma atwero miyone bot jo mukene. I kare me gure mo acel, omego mo openya ka ce amito tito kwena. Agamo ni, “Amito,” kadi bed ni ma naka yam onongo pud peya atito kwena i kwona. Wacito i wang tic, ci en omiya bukke matinotino mogo ma loko i kom Ker pa Lubanga. En owacca ni, “In icit bot jo ma i gudo tung ka ca, an abicako ki kany.” Ki myelkom, acako cito i ot ki ot, dok abedo ki ur ni apoko bukke ducu i nge cawa manok. Ki lok ada, dano mapol onongo gimito bukke ma abedo ka pokone.
Kinywala i 1923 i taun me Chatham, Kent, England, dok adongo i kabedo ma opong ki dano ma cwinygi otur. Lweny Madit-ti pe oweko lobo odoko kabedo maber kit ma onongo kiciko-ni. Lunyodona bene cwinygi otur pien lutela dini onongo nen calo tamgi tye mere i kom dongo rwomgi me kwo. I kare ma atye ki mwaka abongwen, mamana ocako cito i ot lega pa International Bible Students Association, ka ma jo ma dong gilwongogi ni Lucaden pa Jehovah onongo gibedo ki “kilac,” nyo cokkegi. Lamego mo acel onongo pwonyowa lok me Baibul kun tiyo ki buk me The Harp of God. Onongo amaro gin ma atye ka pwonyone adada.
ANONGO PWONY KI BOT OMEGE MUTEGGI
I kare ma atye ki mwaka apar ki wiye, onongo amaro nyuto bot dano gen ma tye i Lok pa Lubanga. Kadi bed ni pol kare onongo atiyo i ot ki ot kena, anongo bene pwony ki i tito kwena kacel ki jo mukene. Me labolle, i nino mo onongo watye ka ngwec ki lela wan ki omego mo muteggi me cito ka tito kwena i wang ticwa, ci wakato laco mo ma latela dini ci awacci, “Nen kong dyel ca.” Omego-ni ojuko ngwece, ci owacci kong wabed piny i wi dul mo. En owacci: “Anga ma omiyi twero me ngolo kop i wi ngati mo ni en dyel? Cwinywa myero obed yom me tito kwena maber-ri bot dano kun waweko tic me ngolo kop bot Jehovah.” Apwonyo jami mapol ki i kom yomcwiny ma bino pi miyo mic i kare meno.—Mat. 25:31-33; Tic 20:35.
Omego mo mukene muteggi opwonya ni ka wamito nongo yomcwiny ki i miyo mic, omyero wabed jo ma diyo cwinygi. Dako pa omego-ni onongo pe maro Lucaden pa Jehovah. I kare mo omego-ni olwonga gange ka camo gin mo manok. Dakone okeco adada pien ni cware onongo oa ka tito kwena ci ocako bayo paket me majan i wangwa. Ma ka daa i wiye, omego-ni odwoko majan meno cen ka ma onongo gigwoko iye. I nge mwaki mogo, diyo cwinye-ni onyako nyige i kare ma dakone onongo batija macalo Lacaden pa Jehovah.
Mitina me tito bot jo mukene pi jami ma bitimme i anyim omedde ki dongo, dok an ki mamana wanongo batija i Dover i Marci 1940. Lobo Britain otugo lweny i kom Germany i Sektemba 1939 ma onongo atye ki mwaka 16. I Juni 1940, abedo ka neno ki i nyim otwa lumony alip ki alip ka kato ki lori mapol. Gin aye jo ma gubwot ki i Lweny me Dunkirk. Wanggi onongo pe nyuto gen mo keken, dok onongo amito tittigi lok i kom Ker pa Lubanga adada. Lacen i mwaka meno, Britain ocako bolo bom kare ki kare. I dyewor ducu onongo aneno mony me German ma gilwenyo ki dege ka tuk i ka wiwa. Bom magi onongo giwinye ma longo adada, dok itwero winyogi ka gipoto, ma man medo lworo ameda. Ka wacito ka pwony odiko, waneno odi mapol ma nongo kibalogi woko. Dok man oweko aniang labongo akalakala ni Ker-ri keken aye bikelo kwo maber i anyim.
ACAKO KONYO JO MUKENE
I mwaka 1941, acako kwo i yo ma pud dong okela yom cwiny madit loyo. Onongo abedo ka tic ka ma kiyubo ki dok kigwoko iye meli ma kilwongo ni Royal Dockyard i Chatham, wek apwony diro me yubo yeya, dok jo mapol onongo gimito kodi tic meno adada pien culle onongo ber. Lutic pa Jehovah onongo dong guniang wacon ni Lukricitayo omyero pe gudony i lweny ki lobo mo keken. Cakke i 1941 onongo dong waniang ni pe myero wati ka ma kiyubo iye jami lweny. (Jon 18:36) Kit macalo onongo bene kiyubo meli me lweny kany, man oweko amoko tamma me a woko ki i tic meno ci adonyo i tic macalo painia. Ka ma kikwongo cwala iye obedo Cirencester, taun mo mamwonya adada i Cotswolds.
I kare ma atye ki mwaka 18, kitweya i mabuc pi dwe abongwen pien akwero donyo i mony. Awinyo malit adada i cawa ma kiloro doggola buca dok adong kena. Ento cokcok i nge meno, lugwok mabuc ki lumabuc mogo gucako penya ngo mumiyo kitweya i buc, dok atittigi lok madok i kom niyena.
I nge katti ki i mabuc, kiwacca ni atit kwena kacel ki omego Leonard Smith * i kabedo mapatpat i gangwa, Kent. Cakke i 1944, cokcok dege alip acel kulu ma opongo ki bom gupye i Kent. Onongo watye i yo ka ma dege tuk iye ma tye i kin jo me Ulaya ma kicwako Hitler ki ma gibedo i London. Bom magi onongo kilwongogi ni doodlebugs. Lweny meno onongo onyo koyo i kom dano adada, pien ka iwinyo mor pa dege, kit ma onongo wawinyo jwi-ni, ci ibingeyo ni i nge cekon manok keken dege meno bipoto piny ci mwoc woko. Onongo wakwano Baibul ki luot mo ma gitye ki lutino adek. I kine mukene onongo wabedo i te meja ma kiyubo ki nyonyo me konyowa ka ot omuk. Jo me ot meno ducu gunongo batija.
TITO KWENA MABER I LOBO MUKENE
I nge lweny meno, atiyo calo painia pi mwaka aryo i kumalo me Ireland. Onongo pe wangeyo apokapoka ma tye i kin Ireland ki England. Wacito i ot ki ot ka penyo pi kabuto, kun wawaco bot dano meno ni watye lumiconari, dok wapoko bukkewa bot dano. Pud dong wabedo ka tic labongo diro ya i lobo ma Katoli opong iye! I kare ma laco mo owacci ebiketo awano i komwa, adoto ki abili mo, ci en owacci, “Eh, wun onongo wutamo ningo?” Onongo pe wangeyo kit ma ludito kanica gitye ki twero madit kwede. Onongo giweko kiryemo ngat moni ki i dog ticce ka ogamo bukkewa, dok bene guweko kiryemowa woko ki ka ma wabuto iye.
Waniang lacen ni ka icito ka tito kwena i kabedo manyen, omyero kong mukwongo icit wa ka mabor ki ka ma ibuto iye, kun icito bot jo ma tye ki ladit kanica mapat. Me agikkine, dong wacito bot jo ma gibedo cok. I Kilkenny, onongo wakwano Baibul ki laco mo tyen adek i cabit acel kadi bed lwak mager gibwurowa. Anongo yomcwiny madit adada i pwonyo lok ada me Baibul dok man oweko amoko tamma me pongo fom pi cito i cukul me Watchtower Bible School of Gilead.
I nge pwony man me dwe abic ma bedo i New York, kicwalo wan angwen i cula Nam me Caribbean. I Novemba 1948, waweko Boma me New York kun watiyo ki yeya ma tye futi 59 ma nyinge Sibia. Onongo pud peya atiyo ki yeya i kwona, mumiyo cwinya onongo yom adada. Ngat acel i kinwa, Gust Maki, onongo ngeyo kwango yeya. En opwonyowa ki kit me kwango yeya, calo kit me ilo ki dwoko cen piny bongo me yeya, kit me gwoko compass ki bene kit me lweny ki yamo mager. Gust okwango yeyawa ki diro pi nino 30 kadi bed ni onongo yamo magwar tye ka kodo, nio ka wao gire i Bahamas.
“WUTIT LOKKA . . . I LOBO MA TYE I DOG NAM-GU”
I nge tito kwena pi dwe manok i cula nam mogo matinotino i Bahamas, wacako kwang me cito i Cula Nam me Leeward ki Windward, ma tye mairo 500 cakke ki i cula nam me Virgin Islands ma tye cok ki Puerto Rico dok gurye cokcok wa i Trinidad. Pi mwaka abic, wabedo ka tito kwena ka ma Lucaden pe iye. I kine mukene onongo wacito ka tito kwena pi cabit mogo labongo cwalo nyo nongo waraga mo. Ento cwinywa onongo yom adada pi tito lok pa Jehovah i cula nam magi!—Jer. 31:10.
I kare ma wao, cwiny jo me caro meno obedo yom adada me nenowa dok dano onongo gigure girumo yeya ka nenowa. Jo mukene onongo peya guneno yeya nyo munu i kwogi. Dano me cula nam meno onongo gitye ludini ma lurem dok onongo gingeyo lok ma i Baibul maber. Pol kare onongo giminiwa rec, ovakado, ki pul. Yeyawa onongo tye ki kabedo matidi me buto, tedo, nyo lwoko bongo, ento onongo watiyo kwede kumeno.
Onongo wacito i dog nam ka limo dano pi dyeceng olu. Onongo wawaccigi ni wabibedo ki pwony me Baibul. Ci otyeno, wagoyo olang me yeya. Bedo me yomcwiny adada me neno dano ka bino. Mac me laputgi onongo meny calo lakalatwe ma tye ka lor piny ki i wi cere. I kine mukene dano miya acel kulu onongo gibino, ci gibedo naka wa otyeno kun nongo gipenyo lapeny mapatpat. Onongo gimaro wero wer, pi meno, onongo wagoyo ci wapoko botgi kopi me wer me Ker-ri. Ka wan angwen-ni watute ki kerowa ducu me wero wer maber, lwak onongo giribbe kwedwa ki dwan ma mamwonya adada i wero wer. Meno pud dong onongo kare me yomcwiny ya!
I nge kwano Baibul, lutino kwan mogo onongo gilwokowa nio wa i gang mukene ma wacito ka kwan ki ngat mukene wek guribbe kwedwa i kwan meno bene. Kadi bed ni onongo mitte ni wa a woko ki i kabedo moni i nge cabit mogo, pol kare onongo wapenyo jo ma gitye ki miti matek loyo me medde ki kwan ki jo mukene nio ka wadwogo. Onongo tye me yomcwiny adada me neno kit ma jo mogo giketo cwinygi i tic man.
I kare-ni, pol pa cula nam magi opong ki otel pa jo ma limo piny, ento i kare meno onongo tye kabedo mukane ma tye ki pii ma kalane alum-alum ma ogure i kin got, kweyo, ki yadi otit. Onongo pol kare wakwang ki yeya i dyerwor me cito i cula nam mukene. Dolphin onongo gikwang ka nget yeyawa kun giwoto ki tuko, dok gin ma onongo winye keken aye dwan yeya ma ywane mot ki i pii. Dwe onongo ryeny menyo pii dok caro piny maleng.
I nge ri mwaka abic ka tito kwena i cula nam magi, wakwang ki yeya naka wa Puerto Rico wek walok yeya meno ki yeya ma tiyo ki injin. I kare ma wao, arwatte ki anyaka mo mamwonya ma lamiconari ma nyinge Maxine Boyd, ci okayo wanga adada. En onongo dong obedo latit kwena mucwiny cakke wa i tinone. Lacen, en otiyo macalo lamiconari i Dominican Republic nio ka gamente pa Katoli oryeme woko i 1950. Macalo latic me yeya, onongo atye ki twero me bedo i Puerto Rico pi dwe acel keken. Cokcok i nge meno onongo abikwang acito i cula nam mukene pi mwaki mogo manok. Pi meno aloko kekena ni, ‘Ronald, ka imito anyaka-ni, ci omyero iwacce tammi cut.’ I nge cabit adek, apenye ka en ye me bedo dakona, ci i nge cabit abicel wanyomme woko. Giweko wadong i Puerto Rico macalo lumiconari, pi meno pe dong akwang ki yeya manyen-ni.
I 1956, wacako tic me limo kacokke i adwolwa. Omege mapol onongo gitye lucan, ento wamaro limogi adada. Me labolle, i caro me Potala Pastillo, onongo tye luot aryo mo ma gin Lucaden pa Jehovah dok gitye ki lutino mapol, dok onongo amaro kutu bila pigi. Apenyo latin anyaka acel ma nyinge Hilda ka mito bino ka tito kwena kwedwa. En owaccci: “Amito gire, ento pe atwero pien apeke ki war.” Wawile war, ci obino kwedwa ka tito kwena. I nge mwaki mogo, i 1972, i kare ma wan ki Maxine onongo watye ka limo Betel me Brooklyn, anyaka mo ma onongo pud otyeko kwane me Cukul me Gilead obino botwa. En onongo cok cito woko i wang ticce manyen i Ecuador, dok owacciwa ni: “Tika wiwu po i koma? An aye anyaka matidi ma i Pastillo ma onongo peke ki war-ri.” Onongo Hilda! Cwinywa onongo yom adada mumiyo wacako koko!
I 1960 kipenyowa me tic i jang gang kal me Puerto Rico, ma onongo tye i ot gurofa matidi i Santurce, San Juan. Mukwongo, an kacel ki Lennart Johnson aye onongo watimo pol pa tic ma tye. En ki dakone onongo gitye Lucaden pa Jehovah mukwongo i Dominican Republic, dok onongo guo i Puerto Rico i 1957. Lacen, Maxine obedo ka konyo dano ma gimito wilo magajin—jo makato alip acel kulu i cabit acel. En onongo maro timo tic man pien onongo tamo pi dano magi ducu ma gimito nongo cam me cwiny.
Amaro tic i Betel, pien nongo ajalo kwona me tic pi jo mukene. Ento olo to wang ma ariya obedo tye. Me labolle, i kare me gure mukwongo ma kwako lobe mapol i Puerto Rico i 1967, awinyo calo ticca dwong mukato kare woko. Nathan Knorr, ma onongo tye latel wi Lucaden pa Jehovah, obino i Puerto Rico. Labongo niang kace tamme-ni tye kakare, en omoko ni pe aketo yub pi gin wot pa lumiconari ma onongo gubino ka lim, kadi bed onongo atimo gire. Lacen, en omiya tira magwar i kom yubbe maber dok owacca ni cwinye pe yom i koma. Pe apyem kwede, ento cwinya ocwe pi kare mo pien ni en ongolo kop labongo niang. Kadi bed kumeno, i kare ma an ki Maxine waneno Omego Knorr doki, en olwongowa i ot burone ci otedo cam piwa.
Ki i Puerto Rico, onongo walimo jo me pacowa i England tyen mapol. Babana pe ojolo ada i kare ma an ki Mamana wajolo. Ento i kare ma lulok ma gia ki Betel gulimowa, mamana onongo jologi me bedo i gangwa. Babana oneno kit ma luneno me Betel gimwol kwede ka kiporo ki lupwonye dini ma onongo gucwero cwinye mwaki mogo mukato angec. I agikkine, i 1962 en onongo batija macalo Lacaden pa Jehovah.
Dakona me amara, Maxine, oto i 2011. Atye ki miti matek me nene doki i kare me nicer. Meno pud dong tam me yomcwiny ya! Pi mwaki 58 ma wabedo kacel, an ki Maxine waneno ka wel Lucaden pa Jehovah ma i Puerto Rico dongo cakke ki i 650 me o i 26,000 kulu! Lacen, i 2013 kiribo jang gang kal me Puerto Rico ki me United States, dok kilwonga ka tic i Wallkill, New York. I nge mwaka 60 i cula nam man, awinyo calo dong adoko dano me Puerto Rica kikome. Ento onongo dong kare me medde anyim ki tica.
“LUBANGA MARO NGAT MA MIYO JAMINE KI YOMCWINY”
Pud amaro tic pi Lubanga i Betel. Dong atye ki mwaka makato 90, dok obedo tica me cukocwiny Lubetel macalo lakwatgi i yo me cwiny. Kiwacci dong alimo dano makato 600 cakke i kare ma abino Wallkill. Jo mogo ma gibino ka nena nongo gimito lok i kom jami ma gudo kwogi, nyo peko ma i otgi. Mukene gipenyo pi tira i kit me cobo ticgi i Betel. Mukene ma pud gunyomme nyen gimito tam i kom nyom. Jo mogo kicwalogi woko ka tito kwena. Awinyo lok pa dano ducu ma giloko kweda, ci ka oporre, pol kare awaco botgi ni: “‘Lubanga maro ngat ma miyo jamine ki yomcwiny.’ Pi meno nong yomcwiny i ticci. Tic man obedo pa Jehovah.”—2 Kor. 9:7.
Ariya ma wanongo i Betel rom aroma ki ariya ma wanongo ki ka mukene: Omyero iket tammi i kom ngo mumiyo gin ma itye ka timone pire tek. Jami ducu ma watimo i Betel obedo tic pa Jehovah. Ticce konyo “lagwok ot ma lagen dok maryek” me poko cam me cwiny pi utmege ma i twok lobo ducu. (Mat. 24:45) Ka mo keken ma watiyo pi Jehovah, miniwa kare me pake. Dong omyero wanong yomcwiny i timo gin ma en mito pien “Lubanga maro ngat ma miyo jamine ki yomcwiny.”
^ para. 13 Lok i kom kwo pa Leonard Smith okatti i Watchtower me April 15, 2012.


text:
Marako 16
Yecu ocer
(Matayo 28.1-8; Luka 24.1-12; Jon 20.1-10)
1Ka cabit doŋ okato, ci Maliam Lamagdala ki Maliam min Yakobo, ki Calume guwilo aŋwece pi wot kwede ka wiro kom Yecu. 2I kom nino mukwoŋo me cabit mon gupuk odiko con ma ceŋ otuc, ci gucito i wi lyel. 3Gucako pennye kekengi ni, “Aŋa mono ma bidirowa got woko cen ki i dog lyel?” 4Ka gutiŋo waŋgi ci guneno got meno doŋ gidiro woko cen; onoŋo gotte dit twatwal. 5Ka gudonyo i lyel, ci guneno latin orobo mo ma oruko boŋo matar, obedo kwede yo tuŋ acuc; gucako urone mada. 6En owaco botgi ni, “Pe wubed ka urone; wun wubeyenyo Yecu me Najaret ma giguro i kom yatariya-ni. En doŋ ocer woko, pe doŋ tye kany. Koŋ wunen ka ma gipyelo iye kome. 7-Ento wucit wutit ki lupwonnyene, ki bot Petero bene ni, en doŋ tye ka wot me telo nyimwu wa i Galilaya kuca; wubineno kome kunnu, kit ma yam en otito botwu-ni.” 8Ci mon gukatti woko ki i lyel, gucako ŋwec ki myelkom pi lworo ma omakogi matek twatwal; lworo ogeŋogi tito lokke ki ŋatti mo.
Yecu onyutte onen bot Maliam Lamagdala
(Matayo 28.9-10; Jon 20.11-18)
[ 9Ka en doŋ ocer odiko con i nino mukwoŋo me cabit, okwoŋo nyutte bot Maliam Lamagdala, ma yam en oryemo cen abiro i kome-ni. 10En otugi tero lok bot jo ma yam gibedo kwede, i kare ma gitye ki cola ki kumu-gu. 11Ka guwinyo ni en tye gire makwo, dok ni otyeko nyutte, kome onen bot Maliam, pe guye lokke.
Yecu onyutte bot lupwonnyene aryo
(Luka 24.13-35)
12Lacen Yecu dok onyutte onen bot jo mukene i kit mapatte; onen bot lupwonnye ma onoŋo gicito ka wot i kin gaŋ. 13Gin dok gucito gutito bot jo mudoŋ-ŋi, gin bene dok pe guye lokgi.
Yecu ociko jo apar wiye acel-li
(Matayo 28.16-20; Luka 24.36-49; Jon 20.19-23; Tic 1.6-8)
14Ka lacen dok onyutte onen bot jone apar wiye acel ma onoŋo gitye i dog cam. Ocako da i komgi pi kwero ye lok, ki pi tekcwinygi, pien gukwero ye lok pa jo ma doŋ guneno kome i kare ma ocer-ri. 15-Ka doŋ owaco botgi ni, “Wucit i lobo ducu, wucitit iye lok me kwena maber bot ginaketa ducu. 16Dano ma oye, ce gibatija en, ci bilarre; ento dano ma okwero ye aye kop biloyo en. 17Lanyut magi binen ki bot jo ma giye: gibiryemo cen pi lwoŋo nyiŋa, gibiloko ki leb manyen, 18gibimako wa twol-gu, dok ka gibimato gin ma neko dano, ci pe bitimogi marac; gin bene gibiketo ciŋgi i kom lutwo ci gibicaŋ”
Yecu oito i polo
(Luka 24.50-53; Tic 1.9-11)
19-Ka Rwot Yecu doŋ otyeko lok kwedgi, ci gitiŋe gitere woko malo i polo, ci ocako bedo piny ka ŋet Lubaŋa atena i kabedo me deyo yo tuŋ acucce. 20Ci lupwonnye gucito ka tito lok i kabedo ducu, kun Rwot kikome bene tye ka tic kwedgi, kun moko lok ma gitito ki lanyutte.]


text:
Luka 4
Catan obito Yecu
(Matayo 4.1-11; Marako 1.12-13)
1Yecu odwogo ki i Jordan kun opoŋ ki Cwiny Maleŋ, cutcut Cwiny Maleŋ otere wa i tim. 2Ci ori i tim pi nino pyeraŋwen, kun Catan obedo ka bite. Pe ocamo gin mo i kare meno ducu; ka otum, ci kec oneke. 3Catan owacce ni, “Ka in i Wod pa Lubaŋa, wac ki got man olokke odok kwon.” 4-Ento Yecu odok iye ni, “Yam gicoyo ni, ‘Dano pe bibedo kwo ki kwon keken.’ ” 5Catan dok otere malo, onyutte ker ducu ma i wi lobo i kine me kare matidi mo, 6owacce ni, “Abimiyi twer man ducu ki deyo man ducu, pien gityeko miyo bota, atwero miyo bot ŋat ma an amito. 7Pi meno, ka iwora, ci jami magi ducu bibedo meri.” 8-Yecu odokke iye ni, “Yam gicoyo ni,
‘Wor Rwot Lubaŋani,
dok bene iti pire keken.’ ”
9Dok otere i Jerucalem, ci ocibe ocuŋ i wi labila ot pa Lubaŋa, ci owacce ni, “Ka in i wod pa Lubaŋa, a ki malo kany ipot piny, 10-pien yam bene gicoyo ni,
‘En biciko lumalaikane piri, wek gugwoki,’
11dok bene ni,
‘Gibijoli ki ciŋgi,
wek pe iyok tyeni i kom got.’ ”
12-Yecu dok ogamo doge owacce ni, “Yam giwaco ni, ‘Pe item i Rwot Lubaŋani.’ ” 13Ka Catan doŋ otyeko bite, ci oweke kun kuro kare maber.
Yecu ocako ticce i Galilaya
(Matayo 4.12-17; Marako 1.14-15)
14Yecu odwogo i Galilaya pi tek pa Cwiny Maleŋ; pire oywek i lobo ducu ma orumo kunnu. 15Opwonyo i kacokkegi, dano ducu guketo deyo i kome.
Gikwero Yecu i Najaret
(Matayo 13.53-58; Marako 6.1-6)
16Obino i Najaret ka ma yam odoŋo iye, odonyo i kacokke i ceŋ cabit, kit macalo kite onoŋo tye. Oa malo ka kwan; 17gimiye buk pa lanebi Icaya. Oyabo buk, oyenyo ka ma gicoyo ni.
18-“Cwiny pa Rwot tye i koma,
pien doŋ owira woko ki moo wek
atit lok me kwena maber bot lucan.
Oora me tito bot jo ma tye i opii ni gibigonyogi,
ki bot jo ma waŋgi oto ni gibiyabo waŋgi,
ki me gonyo jo ma giunogi wek gucit ki kuc,
19dok pi tito pi mwaka ma Rwot binyuto iye berre bot dano.”
20Ci odolo buk, odwoko bot latic, obedo piny ka tito lok; dano ducu ma i kacokke guciko waŋgi i kome. 21Ocako tito botgi ni, “Tin ginacoya man ocobo kakare kun wuwinyo ki itwu.” 22Dano ducu guloko lok maber i kome, kun giuro lok me kica ma oa ki i doge. Gupenyo ni, “Man pe wod pa Yucepu” 23En ogamo doggi ni, “Aŋeyo atir ni wubibolo carolok man i koma, ni, ‘Daktar, caŋŋe keni, tic ma yam wawinyo itiyo i Kapernaum, ti kany bene i pacowa kikome.’ ” 24-Dok omedde kwede ni, “Ada awacciwu ni, lanebi mo pe ma gijole i lobo tugi. 25-Ento atito botwu atir ni, i lobo Icrael i kare pa Elia yam tye iye mon mapol ma coggi oto, ka kot okwero cwer pi mwaka adek ki dwe abicel, ci kec laparanat opoto i lobo meno ducu; 26-ento Lubaŋa pe ocwalo Elia bot ŋat mo i kingi, kono bot da to mo ma i Carepat i lobo Cidon. 27-Dok i lobo Icrael i kare pa lanebi Elica onoŋo yam tye iye ludobo mapol; ento pe gilonyo mo i kingi, kono Naaman Laciria keken.” 28Ka dano ducu ma i kacokke guwinyo lok man, kiniga omakogi matek. 29Gutwarre malo, gutere woko ki i gaŋ, gukele i wi got ma gigero gaŋgi i wiye wek gicore piny. 30Ento Yecu opucce woko ki i dyegi, ci ocito gire.
Dano ma tye ki cen marac
(Marako 1.21-28)
31Yecu ocito i Kapernaum ma en gaŋ ma i Galilaya. Obedo ka pwonyogi i ceŋ cabit; 32-guuro pwonnye, pien oloko ki twero. 33I kacokke onoŋo tye iye dano ma tye ki cen marac; odaŋŋe ki dwan maloŋo ni, 34“Ilaro gin aŋo kwedwa kaa, in Yecu Lanajaret? Doŋ ibino ka tyekowa bo? An aŋeyi, in i Ŋat Maleŋ pa Lubaŋa.” 35Ento Yecu ojuke kun wacce ni, “Liŋ mot, a woko ki i kome!” Cen orete piny i nyimgi, ci oa woko ki i kome kun pe otime marac. 36Dano ducu guuro, kun gipenye kekengi ni, “Man lok aŋo? Pien en ciko cen maraco ki twero ki tek, ci gia woko.” 37Pire oywek i kabedo ducu ma orumo kunnu.
Yecu ocaŋo maro Cimon Petero
(Matayo 8.14-15; Marako 1.29-31)
38Yecu oa okato woko ki i kacokke, odonyo i ot pa Cimon. Maro Cimon onoŋo tye ki two lyeto ma obwoye matek; gubako doggi bote pire. 39Yecu ocuŋ ka ŋete, ojuko lyeto, ci two ocaŋ woko ki i kome; cutcut oa malo, ocako gwokogi.
Yecu ocaŋo jo mapol otyeno
(Matayo 8.16-17; Marako 1.32-34)
40Ka ceŋ doŋ mito poto, dano ducu ma tye ki lutwo, ma twogi patpat, gukelogi bote. Oketo ciŋe i kom ŋat acel acel ki i kingi ocaŋogi. 41Cen maraco bene oa ki i kom jo mapol, kun gidaŋŋe ni, “In i Wod pa Lubaŋa!” Ento Yecu ojukogi, pe oye cen mo oloko, pien giŋeye, ni en Kricito ma Lubaŋa oyero.
42Ka piny oru, Yecu ocito i kabedo mo ma dano pe iye. Ento lwak gubedo ka yenye, ci gubino bote, gutemo juke wek pe oa ki botgi. 43Ento en owaco botgi ni, “Myero atit lok me kwena maber me ker pa Lubaŋa i gaŋ mukene bene, pien giora pi lok man.” 44En obedo ka tito lok i kacokke me Judaya.


text:
Jekaria 4
Okar mac tara ki yadi jeituni
1Lamalaika ma ceŋ obedo ka lok kweda dok obino bota, ocako cona woko, macalo gicoyo ki dano ki i waŋ nino. 2Ocako penya ni, “Ineno gin aŋo?” Ci agamo doge ni, “Aneno okar mac tara ma kome ducu obedo jabu ki bakul i i wiye, ki tara abiro gicibo i wiye, kun tara acel acel ma gicibo i wiye-ni tye ki doge abiro. 3-Yadi jeituni aryo tye i ŋete, acel tuŋ malacuc me bakuli, ki acel mukene tuŋ acam.” 4Cutcut apenyo lamalaika ma obedo ka lok kweda ni, “Magi gin aŋo kaa, ladit?” 5Ci lamalaika ma obedo ka lok kweda odokka iye ni, “In pe iŋeyo jami magi?” An dok agamo bote ni, “Pe aŋeyo gira, ladit.” 6-En dok ogamo doga ni, “Man en aye lok ma Rwot owaco bot Jerubabel, ni, ‘Pe ki twer kadi ki teko, ento pi Cwiny mera, man lok pa Rwot me mony k ikome. 7In gin aŋo kaa, in got madit?’ Ibidoko bar i nyim Jerubabel. En bikelo got me wi ot kun dano giwo ni, ‘Gum obed bote, gum obed bote!’ ”. 8Lok pa Rwot dok omedde ki bino bota kun wacca ni, 9“Cin Jerubabel doŋ oketo guti me ot man; ciŋe bene aye bityekone, Man bimiyo wuŋeyo ni Rwot me mony en aye muora botwu. 10-Pien ŋat ma cayo nino me lok man ok, bibedo ki yomcwiny, dok bene bineno birigi i ciŋ Jerubabel. Magi abiro-ni gin aye waŋ Rwot ma gibedo ka ŋiyo lobo ducu.” 11-Anwoyo penye dok ni, “Ento yadi jeituni ma gitye tuŋ acuc ki tuŋ acam-mi ca kono gubedo gin aŋo?” 12Ka dok apenye tyen me aryone ni, “Jaŋ yadi jeituni aryo-ni kono gubedo gin aŋo, ma tye i ŋet paipo aryo me jabu ma moo tye ka mol ki i igi-nu?” Ka dok en openya ni, “Pe iŋeyo jami magi?” 13An adokke iye ni, “Pe aŋeyo, ladit.” 14Ka en otitta ni, “Magi jo aryo ma gityeko wirogi ki moo ma gicuŋ i ŋet Rwot me lobo ducu.”


text:
Tic Pa Lukwena 8
1Caulo bene opwoyo tone apwoya.
Caulo ouno lwak muye Yecu
I kare meno ayelayela madwoŋ opoto i kom jo muye Yecu ma i Jerucalem; ci gin ducu guket woko ata i lobo ducu me Judaya ki Camaria, lukwena keken aye gudoŋ. 2Jo ma giworo Lubaŋa aye guyiko Citefano, kun gikoke matek twatwal. 3-Ento Caulo onoŋo mito ni etyek lwak jo muye Kricito woko ducu; donyo i ot ki ot ci ywayo co wa ki mon ka tweyogi i mabuc.
Gituco lok me kwena maber i lobo Camaria
4Jo ducu ma guket ata guwoto kun gitito lok me kwena maber. 5Pilipo ocito i gaŋ mo me lobo Camaria ci otuco botgi pi Kricito ma Lubaŋa oyero. 6Ci lwak ma gucokke gujolo lok ma Pilipo otito botgi ki cwiny acel i kare ma guwinyo, kun gineno bene lanyut ma en otiyo. 7Pien jo mapol ma cen marac omakogi, cen oa woko ki i komgi kun gidaŋŋe ki koko matek; ki lwak lutwo akweya ki lugoro bene gucaŋ woko. 8Kit meno yomcwiny obedo dwoŋ i gaŋ meno.
9Ento yam onoŋo tye dano mo i gaŋ meno ma nyiŋe Cimon ma en lajok. En miyo rok pa jo Camaria giuro mada kun en wacce kekene ni en e dano madit. 10Gin ducu giketo cwinygi i lok ma en waco, litino wa ludito bene, kun giwaco ni, “Man aye dano ma tye ki tek pa Lubaŋa ma gilwoŋo ni Madit-ti” 11Gibedo ka keto cwinygi ka winyo lokke, pien obedo kwedgi pi kare malac kun miyo giuro tim jokjokke. 12Ento ka guye lok me kwena maber ma Pilipo otito i kom ker pa Lubaŋa ki i kom Yecu Kricito, ci gibatijagi, co wa ki mon. 13Kadi wa Cimon bene oye, ka gibatija en ci omedde obedo kacel ki Pilipo kun neno lanyut ki taŋo madito ma en tiyo, ci ouro mada.
14Ka lukwena ma gitye i Jerucalem guwinyo ni Lucamaria guye lok pa Lubaŋa, ci gucwalo botgi Petero ki Jon. 15Gin bene ka gucito kunnu, ci gulego pigi wek gulim Cwiny Maleŋ; 16pien onoŋo peya obino i kom ŋat mo i kingi, ento yam gibatijagi i nyiŋ Yecu keken. 17Ka guketo ciŋgi i komgi, ci gulimo Cwiny Maleŋ. 18Ka Cimon oneno ni gulimo Cwiny Maleŋ pi keto bad pa lukwena, ci okelo lim botgi 19kun waco ni, “Wumiya tek man bene, wek an bene ka aketo ciŋa i kom dano mo olim Cwiny Maleŋ.” 20Ento Petero owacce ni, “Centeni myero orweny woko matwal, kacel ki in, pien itamo pi wilo mot pa Lubaŋa ki lim! 21In pe itye ki gin mo nyo dul mo i lok man, pien cwinyi pe leŋ i nyim Lubaŋa. 22Doŋ iŋut i kom balli man, dok ileg Rwot, wek ka twerre lok ma tye i cwinyi gitimi iye kica. 23Pien aneno cwinyi kec calo keda, bal otweyi woko idoko lamabucce.” 24Ci Cimon odok iye ni, “Wuleg Rwot pira wek gin ma wuwaconi pe opot i koma.”
25Ka gutyeko tito lok me caden ki tuco lok pa Rwot, ci gudok i Jerucalem, kun gitito lok me kwena maber i paco mapol ma i Camaria.
Pilipo ki latic mo madit me Etiopia
26Ento lamalaika pa Rwot owaco ki Pilipo ni, “A iwot idok tuŋ acuc i yo ma a Jerucalem dok piny i Gaja.” Yo ma kunnu wok ki i tim. 27Ci oa ocito. Nen, laco mo Laetiopia, ma gikolo, oa ka woro Lubaŋa i Jerucalem. En onoŋo latic madit pa Kandake, kabaka ma dako me lobo Etiopia, ladit ma lakan jamine ducu. 28I kare ma dok i lobogi, obedo i gadigadine kun kwano buk pa lanebi Icaya. 29Cwiny Maleŋ owaco bot Pilipo ni, “Nyik cok, irwatte ki gadigadi man.” 30Ka Pilipo oriŋo bote, ci owinyo en ka kwano buk pa lanebi Icaya, ci openye ni, “In iniaŋ lok ma ikwano-ni?” 31En ogamo ni, “Aniaŋ niŋniŋ kono, ka ŋat mo pe okonya?” Ci olwoŋo Pilipo ni obed kwede kacel. 32-Dul ma en obedo ka kwanone obedo kit man:
“Calo romo ma gitero ka nekone,
nyo latin romo ma oliŋ i nyim lanyar yerre,
kit meno en pe oŋamo doge ka lok.
33Pi mwolo mere pe giŋolle kop ma atir.
Aŋa ma twero yeko kit likwaye?
Pien kwone doŋ gikwanyo woko ki i lobo.”
34Ci laco ma gikolo owaco bot Pilipo ni, “Alegi, titta, lanebi oloko lok man i kom aŋa, i kome kene nyo i kom ŋat mukene?” 35Ci Pilipo ocako lok; ocako ki lok man ma yam gicoyo kun tito lok me kwena maber i kom Yecu. 36Ka guwoto kacel i yo, ci guo ka ma pii tye iye. Laco ma gikolo owacci, “Nen pii doŋ ene! Gin aŋo ma geŋa limo batija?” [ 37Ci Pilipo owacce ni, “Ka iye ki cwinyi ducu ci itwero.” En odok iye ni, “An aye Yecu Kricito, ni en Wod pa Lubaŋa.”] 38Ci ociko ni gadigadi myero ocuŋ; gin ducu gulor i pii, Pilipo ki laco ma gikolo, ci Pilipo obatija en. 39Ka gukatti woko ki i pii, Cwiny pa Rwot otiŋo Pilipo, otero woko, laco ma gikolo-ni pe dok onene, ci owoto wotte ki yomcwiny. 40Ento Pilipo otuc wa i Ajota kun wirre ka tuco lok me kwena maber i gaŋi ducu nio ka obino wa i Cecaria.


text:
Nia 27
Keno tyer me gitum awaŋa
(Nia 38.1-7)
1“Ibitiyo keno tyer ki bao yat lalwii; borre obed futi abiro ki nucu ki lacce futi abiro ki nucu. Bor keno tyer ki lacce bibedo ma rom, ki borre tuŋ malo bibedo futi aŋwen ki nucu. 2Ibitimo ten keno i kom twoke aŋwen ducu; ten keno ducu gibikubbe kacel kwede, dok ibimwono kome woko ki mola. 3Ibiyubo lajob burune, ki akwaya latokke, ki becen, ki gin lacob riŋo, ki weer lawaŋ mac; jami tic meno ducu ibiyubogi ki mola. 4Yub keikeine bene me obwo mola, dok i twok obwo mola aŋwen-ni iket iye agit aŋwen me mola. 5Ibiketo i te rii me keno tyer wek obwo obut i kor keno tyer. 6Dok itim tal me keno tyer, tal me yat lalwii, ci ibimwono komgi woko ki mola. 7Ibirwako tal donyo i agit ducu, wek tal orine i keno tyer tuŋŋi ki tuŋŋi me latiŋŋe. 8Ibitiyo keno tyer ma iye twolo, ki bao; ti macalo yam ginyutti i wi got.
Dyekal me kema
(Nia 38.9-20)
9“Ibitiyo dyekal me kema. I tuŋ acuc me dyekal gibiŋabo iye boŋo cuka camanini ma giwiyo maberre, ma borre tuŋ cel romo yadi pyerabic. 10Wir bibedo pyeraryo, ki tedi tergi bene pyeraryo, me mola, ento gol me wir ki otacgi ducu gubed me ryal. 11Ki tuŋ acam bene borre obed kit meno, kunnu bene gibiŋabo iye cuka ma borre romo yadi pyerabic; wir obed pyeraryo ki tedi tergi pyeraryo, me mola, ento gol me wir ki otacgi ducu gubed me ryal. 12Ki bute ma tuŋ potoceŋ dyekalle bene gibiŋabo iye boŋo cuka ma borre romo yadi pyeraryo wiye abic; wir obed apar ki tedi tergi bene obed apar. 13Lac dyekal ma tuŋ nyime ma tuŋ wokceŋ biromo yadi pyeraryo wiye abic. 14Gibiŋabo boŋo cuka i ŋet doggaŋ tuŋcel ma romo yadi abiro ki nucu; wir obed adek ki tedi tergi adek. 15Ki tuŋ mukene bene gibiŋabo iye boŋo cuka ma romo yadi abiro ki nucu; wirgi obed adek ki tedi tergi adek. 16Doggaŋ me dyekal gibiumo ki boŋo cuka ma lacce romo yadi apar ma gitiyo ki uci ma bulu ki ma lamar lamar ki makwar, ki boŋo camanini ma giwiyo maberre, ma gidero maber; bibedo ki wir aŋwen ki tedi tergi aŋwen. 17Wir murumo dyekal ducu bibedo iye otac me ryal; golgi bibedo me ryal, ki tedi tergi me mola. 18Bor me dyekal biromo yadi pyerabic, ki lacce yadi pyeraryo wiye abic, ki borre tuŋ malo futi abiro ki nucu; gibiŋabo iye boŋo cuka camanini ma giwiyo maberre; tedi te wir bibedo me mola. 19Jami tic ducu ma i kema ma konyo kwa tic ducu, kacel ki teke lagurre ducu, ki teke ma orumo dyekal ducu bibedo me mola.
Gwoko tara
(Levi 24.1-4)
20“Dok ibiciko jo Icrael ducu gukel moo me nyig jeituni ma giodo, giliyo maleŋ, me menyo piny, wek giket mac laput obed ka lyel nino ducu ma pe to. 21Aron ki awobene gucan mac olyel i nyim Rwot nia otyeno nio odiko, kun giketo i kema me rwatte, ki woko i ŋe boŋo kicika ma i nyim canduk lok me caden. Man bibedo cik ma jo Icrael bigwoko matwal, wa i kare pa likwayogi ducu.


text:
2 Jo Tecalonika 2
Dano ma turo cik
1-Utmegiwa, lok i kom dwogo pa Rwotwa Yecu Kricito ki cokkewa me rwatte kwede, wabako dogwa botwu ni, 2pe wuwek tamwu ogwaŋŋe oyotoyot, cwinywu pe myero opoti, kadi pi lok ma wuwinyo ki bot lanebi mo nyo pi lok ma gitito, nyo kadi pi waraga mo ma giwaco ni oa ki botwa, ma tito ni, nino pa Rwot doŋ oo. 3Pe wuwek ŋat mo obwolwu i yo ducu, pien nino meno pud pe bibino, nio waŋ ma jemo i kom Lubaŋa koŋ obedo tye, dok bene nio waŋ ma dano ma turo cik koŋ onen, dano ma myero orweny woko matwal. 4-En pyem, dok kette kene me bedo malo ma loyo gin ducu ma gilwoŋo ni lubaŋa, nyo gin mo ma giworo; dok bibedo i wi komme i ot pa Lubaŋa, kun nyutte kene ni en Lubaŋa. 5Pe wupo ni yam atittiwu lok man i kare ma pud atye botwu? 6Wuŋeyo bene gin ma tye ka geŋe i kare-ni, wek onen ka doŋ kare oromo. 7Pien twero ma miyo dano turo cik kombeddi doŋ tye ka tic i muŋ; ento ŋat ma geŋe pud bigeŋo nio ka doŋ giryeme woko. 8-Lacenne dano ma turo cik binen, ci Rwot Yecu bineko woko ki alur doge, tyeke woko, i kare ma en bidwogo turu ki nen woko ka maleŋ. 9-Bino pa dano ma turo cik a ki i tic pa Catan kun tye ki teko ducu, ki lanyut mogo ki taŋo mogo me goba. 10Dok bibedo ki lwak bwola maraco pi jo ma birwenyo matwal, pien gukwero maro lok me ada ma kono olargi. 11Pi meno Lubaŋa biketogi i te twero me bwola, wek guye goba, 12wek giŋol kop oloo jo ma pe ye lok me ada, ento cwinygi yom i timo gin ma pe tye atir.
Jo ma Lubaŋa oyero yam wa con pi larre
13Utmegiwa ma Rwot maro, myero wapwo Lubaŋa piwu nino ducu, pien Lubaŋa okwoŋo yerowu con wek elarwu pi Cwiny Maleŋ ma lonyowu wubedo maleŋ, ki pi ye lok me ada. 14Olwoŋowu i man ki lok me kwena maber ma watito, wek gimi wunoŋ deyo pa Rwotwa Yecu Kricito. 15Pi meno utmegiwa, wucuŋ matek, wumak kit ma wapwonyowu kwede, i lok nyo ki waraga.
16Kombeddi Rwot Yecu kikome, ki Lubaŋa Wonwa ma marowa dok okweyo cwinywa matwal ki gen maber ma obino pi kica, 17okwe cwinywu, omokwu matek i tic ki i lok ducu mabeco.


text:
Icaya 30
Ribbe ki jo Ejipt pe twero konyo Icrael
1“Litino ma lujemo gibineno can,” Rwot ma owaco,
“jo ma tiyo ki tamgi, ma pe mera;
dok ma giribbe ki rok ma cwinya dagi,
me medo bal i kom bal;
2ma gucako wotgi me cito i Ejipt,
laboŋo penyo koŋ tam ki bota,
pi laro bot Parao ni ogwokgi,
dok pi yenyo ka kanne i tipo me Ejipt!
3Pi meno ka gwokkewu ki bot Parao bilokke miyowu lewic,
dok tipo me kannewu i Ejipt bimiyo alee twodowu woko.
4Pien kadi bed luditone tye i Joan,
dok lukwenane o wa i Kanec,
5ŋat acel acellewic bimako,
pi rok ma pe twero konyogi,
ma pe ginoŋo iye kony mo kadi gin mo maber,
ento ginoŋo lewic ki cac keken.”
6Man lok ma Lubaŋa oloko i kom lee me Negeb.
I dye lobo ma tye iye ayelayela madit ki can mapek,
ka ma min labwor ki twon labwor gia iye,
kacel ki twol ororo ki ma tuk cito malo,
gutiŋo lwak lonyogi madwoŋ adada i ne lwak kana,
ki lim akanagi i kom aruk pa kinaga,
kun gitero bot rok ma pe twero konyogi.
7Pien kony ma Ejipt miyo lam,
dok gin mo maber pe iye;
meno omiyo acako nyiŋe ni,
“Rakab ma bedo abeda laboŋo tic mo,”
8Kombeddi doŋ icit igor coc i nyimgi i kom got ma apada,
ka dok bene ico i buk,
wek gigwok obed tye pi kare me anyim,
macalo caden ma bedo nakanaka.
9Pien gin gubedo lujemo ma lugoba,
litino ma kwero winyo lok pa Rwot;
10ma giwaco bot jo ma neno piny ni, “Pe wunen piny.”
Ki bot lunebi giwaco ni,
“Pe wutit botwa lok ma tye atir;
ento wutit botwa lok mabecone keken,
wutit lok me goba keken,
11wuŋak woko, wuwek yo,
wek pe wamedde ki winyo lok mo pi ŋat Maleŋ me Icrael.”
12Meno omiyo ŋat Maleŋ me Icrael owaco ni,
“Pien wun doŋ wucayo lok man,
ento wuketo genwu i uno dano ki bwologi,
kun wujeŋŋe i kom timwu meno ma wutimo;
13meno bimiyo balwu man bedo komwu,
macalo cel ma ocudo malo likuŋ
ma obar woko dok cok muk me poto woko piny,
ma mukwoko-lipuny oyotoyot.
14Mukke bedo rom ki to agulu ma gicweyo,
ma giŋido woko laboŋo kica mo,
kun otakone mo pe ma odon,
ma gitwero tic kwede me karo mac ki i keno,
nyo ma romo twomo pii ki i joro.”
15Man aye lok ma Rwot Lubaŋa owaco,
ma en ŋat Maleŋ me Icrael,
“Wudwog cen, wubed mot, wek wularre;
ka wubedo mot ki gen, wubinoŋo teko.”
Ento ceŋ wukwero woko,
16kun wuwaco ni,
“Pe, wan giwa wabiriŋo ki aguragura,”
meno bimiyo wuriŋo oyot mada, dok ni,
“Wabiriŋo madwir twatwal,”
meno bimiyo jo ma ryemo korwu bedojo madwir adada.
17Jo alip kulu biriŋo pi lworo dano acel keken,
wun wubiriŋo pi lworo lukwor abic keken,
nio waŋ ma wudoŋ calo yat bendera ma tye i wi got,
calo bendera ma tye i wi cere malo.
18Kadi bed kumeno, ento Rwot tye ka kuro me nyuto berre botwu;
meno omiyo en oyubbe pi timowu kica.
Pien Rwot aye Lubaŋa ma ŋolo kop atir,
jo ducu ma gibedo kun gikure gitye ki gum.
Rwot ocikke me miyo gum bot jone
19Adada, wun jo Ci on ma wubedo i Jerucalem pe doŋ wubikok matwal. Rwot bitimowu kica ka ce owinyo kokowu; ka owinyo ci en bigamo dogwu. 20Kadi bed Rwot omi wucam kwon me aroma, ki dokomi wumat pii me can, ento Lapwonywu pe dok bikanne, wubibedo ka neno Lapwonywu ki waŋwu. 21Ka ce onoŋo wuŋak woko, ci wubiwinyo lok ma a ki yo tuŋ ŋewu, kun waco ni, “Yo ene, wulubi,” ka wulokke yo tuŋ lacuc nyo yo tuŋ lacam. 22Ka dok wubicako balo cal jogiwu ma gipayo apaya ma wudeyo komgi ki ryal, kacel ki calwu ma giliyo aliya, ma wudeyo komgi ki jabu, wubibologi woko calo gubedo gin me kwer, kun wuwaco ni, “Wudirre cen!”
23Rwot bimiyo kot cwer botwu pi kodi ma doŋ wucoyo i potti ki pi cam ma tye ka cek i potti, bimiyo camwu cek maber dok mabup twatwal. I kare meno dyaŋiwu bibedo ka cam i bar olet malac; 24ci bimiyo twoniwu ki kanawu ma gipuro bicamo cam ma girubo ki kado, ma gipyeto woko ki odero. 25Kulu me pii ma mol bibedo tye i wi godi ducu ki i wi cere ducu, i nino ma gibineko iye dano matek i kare ma gedo mogo ma ocudo malo likuŋ bimuk poto woko piny. 26Dok bene dwe biryeny maleŋ twatwal kun caro piny calo ceŋ maryeny, ento ceŋ bibedo ma rom meno tyen abiro, i nino ma Rwot bitweyo iye waŋ ret pa jone, ki caŋo waŋ bur ma en kikome aye oketo rette i kom jone.
Rwot biketo can i kom jo Aciria
27Nen, nyiŋ Rwot bino kun a ki ka mabor,
kun kinigane tye ka waŋ calo mac,
ma yito ocido licuc duny cito malo ma oculle woko likiŋ;
kun kiniga opoŋ woko i doge,
ki lebe bene calo mac ma tye ka waŋo piny,
kun waŋo jami woko duculiweŋ;
28yamo doge calo kulu ma piine opoŋ libyeny mol atata liyakyak,
ma mwonyo dano o wa i ŋute,
me yeko rok mapatpat ki odero me to,
ki pi keto del i dog dano ma miyo girwenyo woko.
29Wubibedo ka wero we i macalo wuwero i dyewor me kwero nino madit pa Rwot; cwinywu bene bibedo yom calo ŋat ma woto kun dano tye ka kuto nyamulere, me cito i wi got pa Rwot, bot ŋat ma obedo Got pa jo Icrael. 30Rwot bilok ci miyo dwane me deyo winnye, dok bene bimiyo bade nen ma en oryeyo okemo piny, kun tye ki akemo mo madit ma pe wacce, ki leb mac ma waŋo piny woko ducu, kacel ki kot ma mwoc kun cwer corre piny ki pee. 31Lworo madit mada bimako jo Aciria, ka ce guwinyo dwan Rwot, kun en goyogi ki odoone. 32Goco acel acel ma en goyogi kwede ki odoo ma Rwot biketo i komgi bimalle ki koko ajaa ki opuk; en bilwenyo kwedgi kun yeŋo bade pi lweny. 33Pien ka waŋone doŋ gityeko yubone woko wa con; ada, doŋ gityeko yubone woko pi kabaka, kabedone giyubo matut dok malac twatwal, ma mac ki yen bene tye madwoŋ ata, yamo dog Rwot katti calo gweŋ ma giliyo woko i mac, en aye calfa, ma bimoko mac iye.


text:
Nekemia 4
Lurok gutemo balo tic pa Nekemia
1I kare-nu ka Canbalat owinyo ni wan Lujudaya watye ka gero cel me Jerucalem odoco, ci kiniga ki akemo madwoŋ omake, ocako cayowa. 2Ki kinigane-ni en ocako nywarowa ki i nyim luwote ki i nyim mony me Camaria kun waco ni, “Man Lujudaya ma gigoro-ni gitye ka tiyo aŋo kaa? Gitamo ni gitwero gero gaŋ man odoco? Gibityero gitum mo? Gitwero tyeko tic man i nino acel keken? Gitwero payo godi me gedo ducu ki i kom godi ma gudurre i wi odur yugi ma giwaŋo-ni?” 3Tobia ma Laammon onoŋo ocun ka ŋete, owacci, “Kit cel aŋo ma gin twero gerone? Kadi too mamwa-ni ka owoto ki i wiye, ci muko cel gotgi-ni reto woko piny!” 4Ai Lubaŋawa, winy ka gicayowa ba; lok cac ma gicayo ki wan odok i wigi, imi giyak jamigi woko ducu dok gimakgi gitergi i opii i lobo pa lurok. 5Pe iwek bal megi, dok wii pe myero owil i kom balgi, pien guyetowa wan ma watye ka gedo-ni.
6Kit meno wan wamedde ki gero cel; ci watyeko gero cel woko oyotoyot oo wa malo i nucu me borre ma yam con ca, Man otimme pien lwak onoŋo gitye ki cwiny me tic kikome.
7Ento i kare ma Canbalat ki Tobia ki jo Arab, jo Ammon ki jo Acidod guwinyo ni watye ka wot anyim ki tic me yubo cel me Jerucalem ki dok ni wacako culo ka ma twolone woko ducu, ci kiniga omakogi matek. 8Ci gucokke kacel ka piro lok me cito ka lweny i kom Jerucalem, ki kelo anyobanyoba bot dano ma gitye kunnu. 9Ento wan wamedde ki lego Lubaŋawa, dok waketo co me kuro piny me gwokowa dyeceŋ ki dyewor ki i komgi.
10Ento jo Juda gubedo ka wacci, “Kero kom luywek godi doŋ otum woko; dok yugi bene odurre iye lipim; pe doŋ watwero gero cel.” 11Lukworwa gutamo ni wan pe wabitwero nenogi dok pe wabitwero ŋeyo gin ma tye ka timme, nio ka gibio wa botwa kany, ci ginekowa dok gigiko ticwa woko. 12Lujudaya ma gibedo i kin lumerokwa gubedo ka bino botwa kare ki kare kun gitito botwa tyen ma romo apar kulu yub ma lumerokwa gitye kwede i komwa; kun gibino ma gia ki i kabedo ducu ka ma gibedo iye. 13Oyotoyot acako poko jami lweny magi bot lwak, pala lucwan, toŋi ki atum, ci aketogi gubedo i kabedo mo ma i ŋe cel kun lubo doggolagi, ka ma pud odoŋ twolo. 14Aneno gin ma tye ka timme, ci aa malo awaco bot ludito ma gin lutel wic, ki ludito ma giloyo lwak, ki bot lwak ducu ni, “Pe wubed ki lworo mo i kom lukworwa. Wupo ni Rwot dit dok gilworo; pienno wun wulweny matek pi jo me lobowu, pi litinowu, pi monwu, ki pi pacowu.”
15Ka lumerokwa guwinyo ni lok me yubgi otyeko winnye botwa ci guniaŋ ni Lubaŋa oturo yubgi woko, ci wan ducu wacako dok cen ka tic i kom cel, dano acel acel odok i dog ticce. 16Cakke i kare meno nucu pa lwakka gubedo ka gedo, ki nucugi mukene gumako toŋi, kwodi, ki atum-gu, ka guruko koti me nyonyo pi lweny, kun ludoŋo pa lwak gucwako jo me ot pa Juda ducu, 17ma onoŋo gitye ka gero cel odoco. Jo ma gin lutiŋ yec bene gabedo ka tic kit man, dano acel acel tiŋo jami ma mitte pi gedo ki ciŋe acel, ki jami lwennye noŋo omako i ciŋe tuŋ cel. 18Ka dok dano acel acel i kinjo ma gin lugedo bedo ki pala lucwanne ma otweyo woko i pyere kun noŋo tye kwede ka gedo. Dano ma en lakut tum onoŋo bedo mere cok ka ŋeta. 19Atito ki rwodi kacel ki ludito ma giloyo lwak i dog tic ni, “Tic doŋ onya odoko dwoŋ twatwal, omiyo kinwa odon malac ki kinwa opokke woko ki i kom cel, kin dano odoko bor ki lawote. 20I kabedo ma wuwinyo tum okok iye, myero wucokke botwa kunnu. Lubaŋawa bilweny piwa.”
21Kit meno nino ducu cakke okogweno nio i dyewor ka lakalatwe otuc wabedo ka tic i kom cel, ma noŋo nucu pa lwakwa mukene gucuŋ ki toŋi i ciŋgi gikuro piny. 22An dok awaco ki lwak i kare-nu ni, “Wek dano acel acel ki laticce gudoŋ gubut i Jerucalem, ci gubed ka kuro piny piwa i dyewor ka dok guti tic i dyeceŋ.” 23Pe tye dano mo i kinwa, kadi an kikoma nyo utmegina nyo lukur-piny ma gulubo kora ma olunyo boŋŋine. Dano acel acel obedo ki jami lwennye i ciŋe.


text:
Jolebi 27
Iswilia amako Giamia but Rwot
1Rwot oko waco ne Musa be, 2“Wace jo me Isirael be ka dano moro okwongere pi mino dano but Rwot di eko mito mino sente akaka dano nono, kobino timo cul kaman: 3cuo me mwaka ot are tuno i ot kanyape kobino culo sekel ot kany me siliba pirgi, di lubere kede gipim me kabedo kacil; 4mon kobino culo sekel ot adek me siliba pirgi; 5joatino me mwaka kany tuno i ot are, kobino culo sekel ot are me siliba pi awobe, kede sekel tomon me siliba pi anyira; 6idwe me duwe acel tuno i mwaka kany kobino culo sekel kany me siliba pi idwe awobe, kede sekel adek me siliba pi idwe anyira; 7jo me mwaka ot kanyape kede kalamo kobino culo sekel tomon kiwie kany me siliba pi cuo, kede sekel tomon pi mon.
8“Ka dano moro kame oudo okwongere but Rwot can odio omio likame ekaruno culo wel nogi, en ebino tero i nyim ngasaseredoti dano nono kame oudo en ekwongere pi mino, di ngasaseredoti ko bino ngolo ne wel kame tie pipiny di lubere kede gikame en ekaruno culo.
9“Ka kwongere nono oudo kotimo i kom le kame kokaruno mino bala giayala but Rwot, giamia nono kame kotieko mino but Rwot udo tie gikacil. 10Likame kobino sese arabo lunyo wange iepone moroni dedede, akadi kede le kame ber kalamo kame oudo komio. Ka oko lunyo wang le moro kede ace, leini nogo are dedede bino doko me ka Rwot. 11Do ka kwongere nono oudo mako le kame iswil gengo likame kokaruno mino but Rwot bala giayala, kobino tero le nono but ngasaseredoti. 12Ngasaseredoti bino ngolo wel mere di lubere kede bero arabo raco mere, di manono en kame ko bino bedo wel mere. 13Ka komito lake, ngat nono miero cul wel kame ngasaseredoti oudo ongolo, di bobo eko medo iye acel i kom kany me wel nono.
14“Ka ngatamoro omio ode but Rwot, ngasaseredoti bino ngolo wel me ot nono di lubere kede bero mere arabo rarac mere, di manono en kame ko bino bedo wel mere. 15Ka ngat nono komio ode but Rwot mito lake, en miero ecul wel kame kongolo nono di bobo eko medo iye acel i kom kany me wel mere.
16“Ka ngatamoro oko mino but Rwot poto kame en elunyo alunya kibut jonywal mege, kobino ngolo wel mere di lubere kede rom me kodi kame poto nono tero; siliba tomon pi kilo ot are me mawele. 17Ka ngat nono oko mino poto mere but Rwot i mwaka me dwoko jamini, wel mere bino bedo bala kame kotieko ngolo. 18Do ka oko mino poto nono di mwaka me dwoko jamini otieko kato, ngasaseredoti bino maro wel me poto nono di lubere kede wel me mwakini kodong pi tuno i mwaka me dwoko jamini bobo, di en eko bino dwodwoko wel mere. 19Ka ngat komio poto nono but Rwot mito lake, en miero ecul wel mere bala kame ngasaseredoti oudo ongolo di eko medo iye acel i kom kany me wel nono. 20Do ka ngat komio poto nono but Rwot likame oko lake, arabo ka en eko bobo cato poto nono but dano ace, en do ekei twero mere me lako poto nono. 21Do ka mwaka me dwoko jamini oko tuno, poto nono bino doko gikacil kame komio but Rwot; en ebino doko me josaseredoti.
22“Ka ngatamoro oko mino poto mere kame en ewilo awila but Rwot, poto kalikame en elunyo alunya kibut jonywal mege, 23ngasaseredoti bino maro wel mere di lubere kede wel me mwakini kame pwodi odong pi tuno i mwaka me dwoko jamini, di ngat nono ko bino culo sente mere i ceng nono; sente nono obedo gikacil kame komio but Rwot. 24I mwaka me dwoko jamini poto nono kobino dwoke but wone me agege, kame oudo kowile kibute, arabo but ikwae mege.
25“Wel dedede kobino ngolo di lubere kede gipim me kabedo kacil.
26“Akadi kamanono da, atin me agege kame le nywalo tie cuto me ka Rwot, likame ngatamoro karuno mine bute bala giamia me bercuny; akadi roya, atin oromo, arabo atin diel. 27Ka ebedo le kame iswil gengo bedo giayala but Rwot, wone karuno lake di eculo wel me sente kame kotieko ngolo, kede emedo iye acel i kom kany me wel nono. Ka likame oko lake, kobino cate but dano ace i wel kame kotieko ngolo nono.
28- “Do likame tie gikame dano ojalo but Rwot kikom jamini mege, akadi dano, le arabo lobo, kame kokaruno cato arabo lako; gikame kotieko jalo but Rwot obedo mere atwal. 29Likame tie dano moro kame kotieko jalo but Rwot kame kokaruno lako; en miero koneke.
30- “Acel i kom tomon me cam dedede kame kokwanyo ki lobo obedo gikacil, cam anyige arabo anyakini, obedo me ka Rwot. 31Ka dano moro mito lako acel me tomon me cam mere, en miero ecul wel me sente kame kotieko ngolo di eko medo iye acel i kom kany me wel nono. 32Acel i kom tomon me leini dedede, dok, diegi kede romini, obedo me ka Rwot. Kame kitie sirito di omaro wel gi, acel me tomon me leini kame ngolo nyim ngat kame tie maro gi obedo me ka Rwot. 33Won leini likame poore lokoloko gi be tetekeny arecoreco en kame bedi acel me tomon, doko likame ebino seso moro; ka en eko seso le moro, leini nogo are dedede bino doko me ka Rwot, doko likame oko karuno lako gi.”
34Magonogi en cik kame Rwot oudo omio Musa ki wi moru me Sinai pi en mino jo me Isirael.


text:
2 Temceo 2
Askari maber pa Yecu Kricito
1Latinna, in doŋ itim tek i kica ma gimiyowa i Kricito. 2Gin ma doŋ ityeko winyo ki bota i nyim lucaden mapol, in bene myero itit bot jo ma genne ma giromo pwonyo ki jo mukene. 3Cir arem me gin marac ma gitimo i komi, kit macalo askari maber pa Yecu Kricito. 4Pe tye askari mo ma ka tye i dog tic dok rwakke i tiyo tic ma woko, pien tamme tye ni myero eyom cwiny ŋat ma ocoye i mony. 5Lapyem i tuko pe twero loyo tuko ka pe olubo cik me tuko meno kikome. 6Lapur ma en latic matek i potone en aye ma myero okwoŋ camo gin ma ocek iye. 7Tam gin ma aloko, pien Rwot bimiyo iniaŋ i jami ducu.
8Po i kom Yecu Kricito, ma ocer ki i kin jo muto, en lakwar Daudi, kit macalo an atito kwede lok me kwena maber. 9Lok meno me kwena maber en aye gin ma atye ka ciro can pire, kun gitweya woko ki nyor calo gitweyo labalo! Ento lok pa Lubaŋa gire pe gitweyo ki nyor. 10Meno en gin mumiyo atye ka ciro arem kare ducu, pi jo ma giyero, wek gin bene gunoŋ larre ma tye i Kricito Yecu, kacel ki deyo ma pe gik. 11Lok man lok ada, ni,
“Ka wato kwede, wabikwo kwede bene,
12-ka waciro can, wabibedo ka loc kacel kwede;
ka wakwere, en bene bikwerowa;
13ka wan jo ma pe genne, en gire genne nakanaka,
pien en pe twero kwerre kene.”
Latic ma gipwoyo
14Po wigi i kom lok man, dok icikgi i nyim Rwot ni gin guwek pyem i te lok mapatpat, pien meno pe konyo gin mo, ento dok medde me balo jo ma winyo abala. 15Ket tek kit macalo itwero pi mine keni bot lubaŋa macalo ŋat ma gipwoyo, latic ma pe ki gin mo ma lewic myero omake iye, ma tero lok me ada i yo atir. 16Kwer boko lok ma pe me woro Lubaŋa, pien lok ma kit meno medde ki rwenyo dano arwenya i woro Lubaŋa, 17dok bene lokgi bituco yone calo bur ma camo kom dano oyotoyot. Kumenayo gin ki Pileto gitye i kin jo meno. 18Doŋ guŋak woko ki i lok ada kun giwaco ni wan doŋ wacer con. Man gitye ka balo kwede niye pa jo mogo. 19-Ento guti me ot ma Lubaŋa oketo doŋ tye ma ocuŋ woko matek likiŋ, ma bene tye ki coc man i kome ni, “Rwot ŋeyo jo ma gin jone kikome,” dok ni, “Dano acel acel ma lwoŋo nyiŋ Rwot myero opokke woko ki i bal.”
20I ot mo madit, pe bedo iye jami me jabu ki ryal keken, ento bedo iye bene jami mogo ma gitiyo ki bao ki ma gitiyo ki lobo; mogo gitiyo kwedgi i kare me deyo keken, ento mukene-gu gitiyo kwedgi i kare ducu. 21Ka ce ŋat mo olonnye kekene, kun oweko bedo ki kit marac woko, en bibedo atabo ma gitiyo kwede i kare me deyo, ma bedo maleŋ, ma konyo won ot, ma oyubbe pi tic ducu maber. 22Wek miti me awobi obedi, ento ket tammi i bedo ki kit ma atir, niye, mar ki kuc, kacel ki jo ducu ma kok bot Rwot kun igi leŋ. 23Kwer pyem me miŋomiŋo ma bino pi kwiya piny-gu woko; in iŋeyo kodi pyem macalo meno kelo daa. 24Latic pa Rwot myero obed ŋat ma pe da atata, myero obed ŋat ma lakica bot dano ducu, lapwony ma ladiro, ŋat ma diyo cwinye, 25ŋat ma tiro jo ma pyem kwede ki mwolo. Gwok nyo Lubaŋa bimiyogi cwiny me ŋut, ka wek doŋ guniaŋ maber i kom lok ada, 26miyo ryekogi dwogo, ci gibwot ki i owic pa Catan ma onoŋo yam omakogi, omiyo gutiyo gin ma en mito.


text:
Latitlok 5
Pe ikwoŋ kwoŋ rucurucu
1Myero igwok kiti ka icito ka donyo i ot pa Lubaŋa; pien nyiko cok ka winyo lok pa Lubaŋa ber kato gitum ma lumiŋ gimiyo bote, pien gin pe giŋeyo ni gitye ka timo bal. 2Myero koŋ ikwoŋ tamo pi gin ma imito loko ma peya iloko gin mo, pe myero ilok lok oyotoyot i nyim Lubaŋa; myero ilok manok mo keken i nyime, pien en tye wi polo, ki in it ye i lobo.
3Ka ibedo ka paro par mapol ci lek bino i wiyi, ci ibedo ka lok calo lamiŋ.
4-Pi meno ka ikwoŋo bot Lubaŋa pe igalle, dok myero igwok kwoŋŋi; pien Lubaŋa cwinye pe yom i kom lumiŋ. Myero icob gin ma in doŋ ikwoŋo. 5Onoŋo bedo ber ka in pe ikwoŋo kwoŋ mo, kato ma ikwoŋo kun pe icobo gin ma ikwoŋo. 6Pe iwek lok ma iloko oteri ka timo bal, dok pe myero iwac bot lukwena pa Lubaŋa ni meno dogi onoŋo ocer acera. Piŋo iweko kiniga mako Lubaŋa i komi pi lok ma iloko, ma miyo en balo ticci ducu ma yam itiyo ki ciŋi-ni?
7Myero ilwor Lubaŋa, kadi bed lek mapol bimedde ki bino i wiyi, ma miyo iloko lok madwoŋ ata ma konygi pe.
8Pe myero ibed ki ur mo ka ce ineno ni lucan ma gitye i dul lobo mo gitye ka unogi, ma kopgi pe giŋolo atir kun gitimogi ki tim me bwami; pien tye ŋat ma tye malo makato ladit ma loyo wi lwak, dok pud tye ŋat mo ma tye malo makato gin aryo-nu ducu. 9Doŋ gin maber makato ducu, en aye kabaka mo ma omiyo lobo ma en loyo gipuro dok gipito iye cam madwoŋ.
10Ŋat ma maro lim, lim pe twero romone wacel; ki ŋat ma maro lonyo bene kadi bed noŋ magoba madwoŋ, pud dok wacci peya oromme. Man bene gin ma konnye pe.
11Ka lonyo pa dano woto ki medde, ci jo ma gicamo ciŋe bene nya gimedde ameda. Doŋ kit kony aŋo ma lalonyo-ni tye kwede? En neno lonyone anena ki waŋe keken.
12Ŋat ma latic matek nino mot liywi, kadi bed camo cam man ok nyo madwoŋ ento ŋat mulony mukato kare pe nino pien bedo ka paro lonyone.
13Gin marac twatwal ma aneno i lobo en aye ni dano kano lwak lonyo madwoŋ, ci lacen dok lonyo meno kelo can i komgi, 14dok lwak lonyogi meno rwenyo woko liweŋ pi gum marac. Man miyo dano doŋ ki ciŋe noŋo laboŋo gin mo ma etwero pito ki litinone. 15-Pi meno kit macalo dano yam minne onywale i lobo man ma tye munero, en bene biweko lobo-ni dok ki ciŋe noŋo laboŋo gin mo, pe bikwanyo jami mo mua i kom ticce kadi ki acel ma bimako i ciŋe kun cito kwede. 16Man bene gin marac atika: kit macalo en obino i lobo noŋo laboŋo gin mo-ni, en bene bidok noŋo kit meno. Ci doŋ dano-nu noŋo kit magoba aŋo i kom ticce ma en otiyo? Otiyo tic me mako yamo keken. 17Pi kare me kwone ducu en obedo i colpiny ki can ki cwercwiny madwoŋ mukato kare, dok ki two wa ki keccwiny.
18Doŋ gin maber ma aneno ma myero dano otim en ene, en myero ocam cam dok omat mat-gu wek onoŋ yomcwiny i kom ticce ducu ma en otiyo pi kare manok me kwone ma Lubaŋa omiye i lobo-ni, pien man aye dul ma gipoko bote. 19Dano acel acel ma Lubaŋa omiye lonyo, kacel ki jami madwoŋ wa ki twero me yomo cwinye ki jami magi, mito ogam dul ma gipoko ni obed mere, wek onoŋ yomcwiny i kom ticce, pien man aye mot ma Lubaŋa omiyo. 20Man miyo dano pe po pi kare me kwone mukato aŋec, pien Lubaŋa tye ka miyo cwinye bedo yom kare ducu.


text:
Ejekiel 25
Lok i kom: jo Ammon
1-Rwot oloko kweda. 2Owacci, “Wod pa dano, nen piny yo tuŋ bot jo Ammon, ci it it lok i komgi. 3Wac bot jo Ammon ni. Wuwiny lok pa Rwot Lubaŋa: Rwot Lubaŋa owaco kuman ni, Pien wun doŋ wuwacci, ‘Iyoya!’ i kom kabedona maleŋ i kare ma doŋ gipyedo woko, ki i kom lobo Icrael i kare ma doŋ gijwero woko odon obur, ki i kom jo Juda i kare ma giterogi woko i opii, 4pi meno an doŋ abemiyowu woko bot jo ma gitye yo tuŋ wokceŋ me bedo ginaleyagi. Gibigero gonygi i kinwu, dok gibiyubo kabedogi i dyewu. Gibicamo camwu ci gibimato cakwu bene. 5Abimiyo Raba bedo ka cam pa kinaga, ki gaŋi pa jo Ammon abiloko doko dwol ka ma romi ki dyegi gibibedo iye, Man bimiyo wuŋeyo ni an aye a Rwot. 6Rwot Lubaŋa doŋ owaco kuman ni, Pien doŋ wudoŋo ciŋwu dok wubedo ka nyono tyenwu matek i ŋom kun cwinywu obedo yom ki tim maraco ducu ma tye i iwu i kom lobo Icrael, 7pi meno, nen, abiryeyo ciŋa woko i komwu, ci abimiyowu woko bot lurok me bedo ginayaka botgi. Abityekowu woko liweŋ ki i kin jo ducu ma bedo i wi lobo, abimiyo wuto woko ki i wi lobo ducu; abinekowu woko. Man bimiyo wuŋeyo ni an aye a Rwot.”
Lok i kom jo Moab
8-Rwot Lubaŋa owaco kuman ni, “Jo Moab onoŋo yam guwacci, Nen, jo Juda doŋ gicalo jo me rok mukene-gu ducu. 9Pi meno abimiyo lweny poto i gaŋi murumo Moab ma gikuro waŋ lobo pa jo Moab-ni, kadi wa ki deyo me lobo Moab ma en aye Bet-jecimot, Baal-meon, ki Kiriataim. 10Abimiyo lobogi woko, kacel ki jo Ammon, bot jo ma tye wokceŋ me bedo megi, wek pe doŋ gipo i kome matwal i kin lurok. 11Dok bene abiŋolo kop i kom jo Moab. Man bimiyo giŋeyo ni an aye a Rwot.”
Lok i kom jo Edom
12-Rwot Lubaŋa owaco kuman ni, “Kit macalo jo Edom gutimo tim me culo kwor i kom jo Juda mumiyo gutiŋo bal alii madit twatwal me culo kwor i komgi, 13pi meno omiyo Rwot Lubaŋa owaco kuman ni, Abiryeyo ciŋa alwenyo i kom jo Edom, abineko dano ducu kacel ki lee ma gibedo i lobo Edom. Abimiyo lobogi doŋ doko obur; nia i Teman nio kwede wa i Dedan jone ducu gibinekogi ki pala lucwan. 14Abimiyo jona jo Icrael culo kwor i kom jo Edom ma kakara, ci gibitiyo i Edom kit meno kun jo Edom giwinyo arem me kinigana ki akemona mager-ri. Ci jo Edom doŋ biŋeyo kwor ma aculo i komgi,” man Rwot Lubaŋa ma owaco.
Lok i kom jo Piliciti
15-Rwot Lubaŋa owaco kuman ni, “Kit macalo jo Piliciti gutimo tim me culo kwor dok bene guculo kwor ki raccwiny me neko nek ma kelo mone ma pe gik; 16pi meno Rwot Lubaŋa owaco kuman ni, Nen, abiryeyo ciŋa alwenyo i kom jo Piliciti, abijwero jo Ceret ki lobo mukene ma tye i dog nam-gu woko. 17Abiculo kwor madit i komgi kun apwodogi ki akemo madwoŋ twatwal Man bimiyo giŋeyo ni an aye a Rwot, ka doŋ aculo kworra i komgi.”


text:
Yai 1
Kotero Jo me Isirael kirac i Misiri
1- Magi en nying awobe ka Yakobo kame bin oupere kede ot Misiri, ngat acelacel kede jo me ode: 2Ruben, Simeon, Lebi, Yuda, 3Isakar, Sebulun, Benjamin, 4Dan, Naputali, Gad kede Aser. 5Idwe kede ikwae ka Yakobo dedede bin tie ot kanyaare. Wode Yosepu oudo tie Misiri cuto. 6Ingei kare moro Yosepu kede imiegu mege, kede jo apat dedede me lwak gi oko totoun. 7- Do ikwae gi, gin jo me Isirael, oudo nywal twatwal; gin kiko nyai di kiko doko tek, omio kiko pongo lobo me Misiri.
8- Di do abaka ace koudo likame ngeo Yosepu oko doko ngapug me Misiri. 9En eko waco ne jo mege be, “Nenunu, jo me Isirael odoko tot twatwal, doko kitek kalamo wa. 10- Ka yi moro opoto, cengemogo kiromo konyo jokwor yi kede wa di do kiko yai kibwot kia lobo wa. Pi manono, poore ongolenu gi rieko moro.” 11Aso, jo me Misiri oko keto negi jo kame kwao ipasoi pi tidilo gi kede tic atek. Gin kiko gero ne Parao bomban me Pitom kede Rameses pi bedo bomban me kano cam. 12Do bed bala oudo kotie tero gi kirac, jo me Isirael oko medo nywal ameda di kiko medo sarakin i lobo nono, manono oko mino jo me Misiri obedo kede lworo i kom gi. 13Jo me Misiri di oko do cako dino jo me Isirael tic kede gero, 14di kimio gi kuo atek kede tic atek me nyono lobo, gono matapali kede tice ace apat me poto. Gin oudo kidio gi timo tice dedede kede gero.
15Di Parao me Misiri oko waco ne mon acolo mon anywal me Iburanian, Sipira kede Pua be, 16“Kame itienu colo mon me Iburanian, nekunu idwe awobe, do idwe anyira iwekunu.” 17Do mon koudo colo jo nogo oudo lworo Rubanga, omio likame gin kiko yei lubo gikame Parao ociko negi, do gin kiko weko idwe awobe obedo kuo. 18Aso Parao oko lwongo mon koudo colo jo nogo di eko penyo gi be, “Pinyo komio itienu timo kamano? Pinyo komio itienu weko idwe awobe dong kuo?”
19Gin kiko dwoko ne be, “Mon me Iburanian likame cal bala mon me Misiri; gin kitek, manono mio gi kinywal di pwodi dano acolo gi likame otuno.” 20Aso Rubanga oko tero mon nogo kiber, di jo me Isirael oko nyai di kiko doko tek. 21Kite kame mon koudo colo jo nogo oudo lworo kede Rubanga, omio Rubanga oko mino gi miere. 22- I cen mere Parao di oko mino jo mege dedede cik be, “Ucunu i yi ecilet me Nail idwe awobe dedede kame Iburanian nywalo, do wekunu idwe anyira dong kuo.”


text:
2 Jo Korint 4
Lonyo ma gikano i atabo
1Pi meno, wan ma doŋ giorowa i tic man pi kica pa Lubaŋa cwinywa pe dok tye ka dok cen. 2Wan doŋ wadag kit ducu ma gikano, ki kit me lewic; dok bene watyeko kwero tic me bwolo woko ki nyobo lok pa Lubaŋa, ento pi loko lok ada ka maleŋ wageno ni ŋec ma tye i cwiny dano acel acel ma nyutte balle bipwoyowa. 3Ka ce lok me kwena maber ma wan wakelo oumme woko, noŋo oumme ki tuŋ bot dano ma gitye ka rwenyo woko arwenya. 4Gin jo ma pe giye-nu, lubaŋa me lobo man doŋ oumo tamgi woko wek pe gunen leŋo me lok me kwena maber i kom deyo pa Kricito, ma en cal pa Lubaŋa kikome. 5Wan pe watito lok i komwa kenwa, ento i kom Yecu Kricito, ma en aye obedo Rwot, ma wan kikomwa wadoko luticwu pi Yecu. 6-Pien Lubaŋa ma yam owaco ni, “Leŋo myero oryeny kun a i colpiny,” en aye ma doŋ oryeny i cwinywa, omiyowa leŋo me ŋeyo deyo pa Lubaŋa ma oryeny i waŋ Kricito.
7Ento watye ki lonyo man i atabo ma gicweyo ki lobo, me nyuto ni tek madwoŋ me twero obedo gire pa Lubaŋa, pe oa ki botwa. 8Gidiyowa woko tuŋŋi ki tuŋŋi, ento pe giridowa ma okato kare; tamwa ocuŋ woko, ento genwa pe oballe; 9giunowa, ento pe giwekowa ata; gibolowa piny i ŋom ligwek, pe bene wato. 10Nino ducu watiŋo to pa Yecu i komwa, wek kwo pa Yecu bene onen woko ka maleŋ i komwa-ni. 11Pien nino ducu wan ma wakwo wamine me to pi Yecu, wek omi kwo pa Yecu onen woko ka maleŋ i komwa ma to-ni. 12Mumiyo to tye ka tic i komwa, ento kwo tye ka tic i komwu.
13-Wan watye ki kit cwiny acel-lu me niye ma yam omiyo gicoyo ni, “Aye, en mumiyo aloko.” Wan bene waye, mumiyo watye ka lok. 14Waŋeyo ni, ŋat mucero Rwotwa Yecu bicerowa bene kacel ki Yecu, ci bikelowa i nyime kacel kwedwu. 15Pien meno ducu otimme piwu, wek kica pa Lubaŋa omedde bot jo mapol, wek gin bene gumedde ki pwoc madwoŋ ma kelo deyo bot Lubaŋa.
Kwo me niye
16En aye gin mumiyo cwinywa dok pe tye ka dok cen. Kadi bed kwowa ma woko tye ka balle, ento kwo ma i iwa tye ka roc, doko nyen nino ki nino. 17Pien un ma giunowa kwede pe pek, bedo pi kare manok mo keken, dok bene tye ka yubo botwa deyo mapek ma pe tum, ma dit matek makato; 18pien pe waciko waŋwa i kom gin ma nen, ento i kom gin ma pe nen. Gin ma nen bedo pi kare manok mo keken, ento gin ma pe nen ri nakanaka.